Πρόταση κανονισμού (ΕΚ) του Συμβουλίου για τον καθορισμό των περιπτώσεων κατά τις οποίες παρέχεται απαλλαγή από εισαγωγικούς δασμούς (94/C 197/01) COM(94) 232 τελικό

(Υποβλήθηκε από την Επιτροπή στις 9 Ιουνίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη,

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας,

ότι το άρθρο 184 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992 περί θεσπίσεως κοινοτικού τελωνειακού κώδικα (1), που στη συνέχεια αποκαλείται «κώδικας», ορίζει ότι το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, καθορίζει τις περιπτώσεις στις οποίες, λόγω ειδικών περιστάσεων, παρέχεται ατέλεια για τους εισαγωγικούς ή εξαγωγικούς δασμούς, όταν τα εμπορεύματα τίθενται σε ελεύθερη κυκλοφορία ή εξάγονται 7

ότι ο κανονισμός (ΕΟΚ) αριθ. 918/83, της 28ης Μαρτίου 1983 για τη θέσπιση του κοινοτικού καθεστώτος τελωνειακών ατελειών (2), όπως τροποποιήθηκε τελευταία από τον κανονισμό (ΕΚ) αριθ. 355/94, της 14ης Φεβρουαρίου 1994 (3), καθόρισε ήδη τις ειδικές περιστάσεις λόγω των οποίων τα εμπορεύματα δεν υποβάλλονται σε εισαγωγικούς ή εξαγωγικούς δασμούς 7

ότι οι συγκεκριμένες διατάξεις του εν λόγω κανονισμού είναι δυνατό να εξακολουθήσουν να ισχύουν στο σύνολό τους με την επιφύλαξη ότι θα υπάρξουν προσαρμογές σύμφωνα με το νέο πλαίσιο που προκύπτει από τη θέσπιση του κώδικα 7

ότι, ωστόσο, ορισμένες διατάξεις του κανονισμού (ΕΟΚ) αριθ. 918/83 πρέπει να απλουστευθούν, να επεκταθούν ή να αποκτήσουν μεγαλύτερη ευελιξία για να διευκολύνουν την εφαρμογή 7 ότι τούτο αφορά κυρίως τις διατάξεις για τα εμπορεύματα που εισάγονται με την ευκαιρία γάμου, τα είδη εκπαιδευτικού, επιστημονικού ή μορφωτικού χαρακτήρα, τα επιστημονικά όργανα και συσκευές, τα ιατρικά εργαλεία, τα αντικείμενα που προορίζονται για άτομα με ειδικές ανάγκες και εκείνα που αφορούν τα καύσιμα και τα λιπαντικά που βρίσκονται σε μεταφορικά μέσα και εμπορευματοκιβώτια ειδικής χρήσης 7

ότι ο παρών κανονισμός αποτελεί τμήμα των τελωνειακών ρυθμίσεων και ότι, συνεπώς, οι γενικές διατάξεις που περιλαμβάνονται στον κώδικα ισχύουν και στο πλαίσιο του παρόντος κανονισμού 7 ότι, κυρίως, η διαδικασία της επιτροπής στην οποία γίνεται αναφορά είναι αυτή που ορίζεται στον κώδικα 7

ότι, ο κανονισμός (ΕΟΚ) αριθ. 3301/74 του Συμβουλίου, της 19ης Δεκεμβρίου 1974 περί της ατελούς εισαγωγής προϊόντων που αποτελούν αντικείμενο μικρών αποστολών άνευ εμπορικού χαρακτήρα στα πλαίσια της Κοινότητας (4), όρισε τους κανόνες μεταχείρισης τέτοιων αποστολών μετά την προσχώρηση του Ηνωμένου Βασιλείου, της Ιρλανδίας και της Δανίας 7 ότι ο κανονισμός αυτός πρέπει να θεωρείται ότι δεν έχει πλέον εφαρμογή μετά το τέλος της μεταβατικής περιόδου που ακολούθησε την προσχώρηση των εν λόγω κρατών μελών 7 ότι είναι, συνεπώς, σκόπιμο να καταργηθεί ο κανονισμός (ΕΟΚ) αριθ. 3301/74 7

ότι είναι σκόπιμο να περιοριστεί η εφαρμογή των παραγράφων 4 και 5 του άρθρου 32, ως τις 31 Δεκεμβρίου 2000 και τις 31 Δεκεμβρίου 1997, αντίστοιχα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός καθορίζει τις περιπτώσεις κατά τις οποίες, λόγω ειδικών περιστάσεων, παρέχεται απαλλαγή από εισαγωγικούς ή εξαγωγικούς δασμούς κατά τη θέση εμπορευμάτων σε ελεύθερη κυκλοφορία ή κατά την εξαγωγή τους εκτός του τελωνειακού εδάφους της Κοινότητας, ανάλογα με την περίπτωση.

ΜΕΡΟΣ ΠΡΩΤΟ ΑΠΑΛΛΑΓΗ ΑΠΟ ΕΙΣΑΓΩΓΙΚΟΥΣ ΔΑΣΜΟΥΣ

ΤΙΤΛΟΣ Ι ΟΡΙΣΜΟΙ

Άρθρο 2

1. Κατά την έννοια του παρόντος κανονισμού νοούνται ως:

α) «προσωπικά είδη», τα είδη που προορίζονται για προσωπική χρήση των ενδιαφερομένων ή για τις ανάγκες του νοικοκυριού τους.

Αποτελούν κυρίως προσωπικά είδη:

- τα είδη οικιακής εγκατάστασης,

- τα ιδιωτικά μεταφορικά μέσα, δηλαδή τα ποδήλατα και τα μοτοποδήλατα, τα επιβατικά αυτοκίνητα οχήματα και τα ρυμουλκούμενά τους, τα τροχόσπιτα, τα σκάφη αναψυχής και τα ιδιωτικά αεροσκάφη,

- οι οικιακές προμήθειες που προορίζονται να καλύψουν συνήθεις οικογενειακές ανάγκες,

- τα οικόσιτα ζώα, τα ιππευόμενα ζώα, καθώς και τα φορητά όργανα μηχανικών ή ελεύθερων τεχνών που είναι απαραίτητα για την άσκηση του εμπορίου ή του επαγγέλματος του ενδιαφερομένου.

Τα προσωπικά είδη δεν πρέπει να παρουσιάζουν, με βάση το είδος ή την ποσότητά τους, κανένα εμπορικό ενδιαφέρον 7

β) «είδη οικιακής εγκατάστασης», τα προσωπικά αντικείμενα, ο οικιακός ρουχισμός και τα είδη επίπλωσης ή εξοπλισμού που προορίζονται για προσωπική χρήση των ενδιαφερομένων ή για τις ανάγκες του νοικοκυριού τους 7

γ) «επαγγελματικά αυτοκίνητα οχήματα», όλα τα οδικά οχήματα με κινητήρα (συμπεριλαμβανομένων των ρυμουλκών, με ή χωρίς τα ρυμουλκούμενά τους) τα οποία προορίζονται, βάσει του τύπου κατασκευής και του εξοπλισμού τους, για τη μεταφορά με ή χωρίς αμοιβή είτε εμπορευμάτων, είτε δέκα ή περισσότερων ατόμων (συμπεριλαμβανομένου του οδηγού), καθώς και όλα τα οδικά οχήματα που προορίζονται για ειδικές χρήσεις, εκτός από αυτά που προορίζονται κυρίως για τη μεταφορά ατόμων ή εμπορευμάτων 7

δ) «επιβατικά αυτοκίνητα οχήματα», τα επιβατικά αυτοκίνητα και άλλα οχήματα που προορίζονται κυρίως για τη μεταφορά λιγότερων από δέκα ατόμων (συμπεριλαμβανομένου και του οδηγού), καθώς και τα οχήματά τύπου στέισον βάγκον και τα αυτοκίνητα αγώνων 7

ε) «αλκοόλες και αλκοολούχα ποτά» και «προϊόντα καπνού», τα προϊόντα που υπάγονται στις κλάσεις 2203 ως 2208 και 2401 ως 2403 της συνδυασμένης ονοματολογίας, αντίστοιχα 7

στ) «φορητά όργανα και συσκευές», τα όργανα και οι συσκευές που προορίζονται να χρησιμοποιηθούν με το χέρι ή που φέρουν μηχανισμούς που διευκολύνουν ιδιαίτερα τη μετακίνησή τους με το χέρι 7

ζ) «προσωπική και ιδιωτική χρήση», η χρήση, που δεν έχει σχέση με δραστηριότητα επαγγελματικής ή εμπορικής φύσης και ανταποκρίνεται κυρίως στην ικανοποίηση των οικιακών αναγκών και της ιδιωτικής ζωής 7

η) «συνήθης κατοικία», ο τόπος όπου κάποιο πρόσωπο κατοικεί συνήθως, δηλαδή επί 185 τουλάχιστον ημέρες ανά ημερολογιακό έτος, λόγω προσωπικών και επαγγελματικών δεσμών, ή, στην περίπτωση που δεν υπάρχουν για κάποιο πρόσωπο επαγγελματικοί δεσμοί, λόγω προσωπικών δεσμών που αποκαλύπτουν στενό σύνδεσμο μεταξύ αυτού και του τόπου στον οποίο διαμένει.

Ωστόσο, η συνήθης κατοικία προσώπου, του οποίου οι επαγγελματικοί δεσμοί τοποθετούνται σε τόπο διαφορετικό από εκείνον των προσωπικών του δεσμών, και το οποίο, συνεπώς, διαμένει εναλλακτικά σε διαφορετικούς τόπους που βρίσκονται ο ένας εκτός και ο άλλος εντός του τελωνειακού εδάφους της Κοινότητας, θεωρείται ότι βρίσκεται στον τόπο των προσωπικών του δεσμών, υπό τον όρο ότι επιστρέφει σ' αυτόν τακτικά. Η πλήρωση του τελευταίου αυτού όρου δεν απαιτείται, όταν το πρόσωπο διαμένει στο τελωνειακό έδαφος της Κοινότητας για την εκτέλεση αποστολής συγκεκριμένης διάρκειας. Η παρακολούθηση πανεπιστημίου ή σχολής δεν συνεπάγεται τη μεταφορά της συνήθους κατοικίας 7

θ) «δασμολογητέα αξία», η αξία των εμπορευμάτων, όπως ορίζεται στα άρθρα 28 ως 36 του κώδικα 7

ι) «πραγματική αξία», η αξία των ίδιων των εμπορευμάτων, αφού αφαιρεθούν τα έξοδα μεταφοράς και ασφάλισης, όπως αυτή βεβαιώνεται από τις τελωνειακές αρχές, είτε βάσει οποιουδήποτε σχετικού εγγράφου είτε βάσει της εμπειρίας τους.

Εφόσον δεν υπάρχει σχετική διευκρίνιση, οι διατάξεις του παρόντος κανονισμού αναφέρονται στην πραγματική αξία 7

κ) «επιστημονική έρευνα», οι δραστηριότητες πειραματισμού και παρατήρησης που ασκούνται σε όλους τους επιστημονικούς κλάδους (μαθηματικά, φυσική, ιατρική, χημεία, βιολογία, γεωλογία, μετεωρολογία κ.λπ.) με σκοπό τον εμπλουτισμό των γνώσεων 7

λ) «που εισάγονται για μη εμπορικούς σκοπούς», το γεγονός ότι προορίζονται για εκπαιδευτικές δραστηριότητες ή για εργασίες επιστημονικής έρευνας, που δεν αντιστοιχούν στην επιδίωξη κέρδους εκ μέρους του ιδρύματος στο οποίο ασκούνται.

2. Με την επιφύλαξη αντίθετων διατάξεων, για την εφαρμογή του πρώτου μέρους του παρόντος κανονισμού, η έννοια «τρίτη χώρα» περιλαμβάνει και τα τμήματα του εδάφους των κρατών μελών που εξαιρούνται από το τελωνειακό έδαφος της Κοινότητας, κατ' εφαρμογή του άρθρου 3, παράγραφος 1, του κώδικα.

ΤΙΤΛΟΣ ΙΙ ΕΜΠΟΡΕΥΜΑΤΑ ΑΣΗΜΑΝΤΗΣ ΑΞΙΑΣ

Άρθρο 3

1. Εισάγονται με απαλλαγή από εισαγωγικούς δασμούς οι αποστολές που αποτελούνται από εμπορεύματα ασήμαντης αξίας, που αποστέλλονται απευθείας από τρίτη χώρα με προορισμό πρόσωπο που βρίσκεται στο τελωνειακό έδαφος της Κοινότητας.

Ως «εμπορεύματα ασήμαντης αξίας» νοούνται τα εμπορεύματα των οποίων η πραγματική αξία δεν υπερβαίνει συνολικά τα 45 Ecu ανά αποστολή.

2. Η απαλλαγή δεν ισχύει για:

α) αλκοόλες και αλκοολούχα ποτά 7

β) προϊόντα καπνού.

ΤΙΤΛΟΣ ΙΙΙ ΕΙΣΑΓΩΓΗ ΠΡΟΣΩΠΙΚΩΝ ΕΙΔΩΝ ΑΠΟ ΙΔΙΩΤΕΣ

Κεφάλαιο Ι Μεταχειρισμένα προσωπικά είδη που ανήκουν σε φυσικά πρόσωπα τα οποία μεταφέρουν τη συνήθη κατοικία τους από τρίτη χώρα στο τελωνειακό έδαφος της Κοινότητας

Άρθρο 4

Με την επιφύλαξη των διατάξεων των άρθρων 5 ως 11, παρέχεται απαλλαγή από εισαγωγικούς δασμούς για μεταχειρισμένα προσωπικά είδη που εισάγονται από φυσικά πρόσωπα τα οποία μεταφέρουν τη συνήθη κατοικία τους από τρίτη χώρα στο τελωνειακό έδαφος της Κοινότητας.

Άρθρο 5

1. Η ατέλεια περιορίζεται στα προσωπικά είδη τα οποία:

α) εκτός από ειδικές περιπτώσεις που δικαιολογούνται από τις περιστάσεις, βρίσκονταν στην κατοχή των ενδιαφερομένων και είχαν παραδοθεί σ' αυτούς για προσωπική και ιδιωτική χρήση στην τρίτη χώρα προέλευσης.

Τα μεταφορικά μέσα ιδιωτικής χρήσης πρέπει να έχουν χρησιμοποιηθεί από τους ενδιαφερόμενους στον τόπο της προηγούμενης συνήθους κατοικίας τους για χρονικό διάστημα έξι τουλάχιστον μηνών πριν από την ημερομηνία κατά την οποία αυτά μετέφεραν την κατοικία τους 7

β) προορίζονται να χρησιμοποιηθούν για τον ίδιο σκοπό στον τόπο της νέας κατοικίας τους στο τελωνειακό έδαφος της Κοινότητας.

2.α) Τα μεταφορικά μέσα με κινητήρα που έχουν εισαχθεί ατελώς δεν είναι δυνατό να αποτελέσουν αντικείμενο χρησιδανείου, ενεχύρου, μίσθωσης ή μεταβίβασης, εξ επαχθούς ή χαριστικής αιτίας, χωρίς προηγούμενη ενημέρωση των τελωνειακών αρχών και μέχρις ότου συμπληρωθεί δωδεκάμηνη προθεσμία από την ημερομηνία αποδοχής της διασάφησης θέσης σε ελεύθερη κυκλοφορία.

β) Το χρησιδάνειο, το ενέχυρο, η μίσθωση ή η μεταβίβαση που ενεργούνται προτού συμπληρωθεί η προθεσμία της παραγράφου α) συνεπάγονται την καταβολή των εισαγωγικών δασμών που αναλογούν στα είδη αυτά με το συντελεστή που ισχύει κατά την ημερομηνία του χρησιδανείου, του ενεχύρου, της μίσθωσης ή της μεταβίβασης και με βάση το είδος των μεταφορικών μέσων με κινητήρα και τη δασμολογητέα αξία που βεβαιώνουν ή αποδέχονται οι τελωνειακές αρχές κατά την ίδια ημερομηνία.

Άρθρο 6

1. Η ατέλεια παρέχεται μόνο σε πρόσωπα που είχαν τη συνήθη κατοικία τους εκτός του τελωνειακού εδάφους της Κοινότητας τουλάχιστον τους τελευταίους 12 συνεχείς μήνες πριν από τη μεταφορά της κατοικίας τους.

2. Ωστόσο, οι τελωνειακές αρχές έχουν τη δυνατότητα να επιτρέπουν παρεκκλίσεις από τον κανόνα της πρώτης παραγράφου, υπό τον όρο:

α) ότι ο ενδιαφερόμενος είχε πράγματι την πρόθεση να παραμείνει εκτός του τελωνειακού εδάφους της Κοινότητας για 12 τουλάχιστον μήνες 7

β) ο ενδιαφερόμενος αλλάζει τον τόπο κατοικίας του στην Κοινότητα κατά τη διάρκεια της παραμονής του ή μετά από προσωρινή παραμονή του σ' αυτή, υπό τον όρο ότι πριν από την προσωρινή αυτή παραμονή διατηρούσε κατοικία εκτός του τελωνειακού εδάφους της Κοινότητας για συνεχή περίοδο τουλάχιστον 12 μηνών.

Άρθρο 7

Εξαιρούνται από την ατέλεια:

α) οι αλκοόλες και τα αλκοολούχα ποτά 7

β) τα προϊόντα καπνού 7

γ) τα εμπορικά οχήματα με κινητήρα και άλλα μεταφορικά μέσα επαγγελματικής χρήσης 7

δ) τα είδη που προορίζονται για την άσκηση εμπορίου ή επαγγέλματος, εκτός από τα φορητά όργανα και συσκευές.

Άρθρο 8

Εκτός από ειδικές περιστάσεις, η ατέλεια παρέχεται μόνο για τα προσωπικά είδη που διασαφίζονται για τη θέση σε ελεύθερη κυκλοφορία, πριν παρέλθει η δωδεκάμηνη προθεσμία που αρχίζει την ημερομηνία κατά την οποία ο ενδιαφερόμενος μεταφέρει τη συνήθη κατοικία του στο τελωνειακό έδαφος της Κοινότητας.

Τα προσωπικά είδη είναι δυνατό να τεθούν σε ελεύθερη κυκλοφορία τμηματικά, μέσα στην προθεσμία που προβλέπεται στην προηγούμενη παράγραφο.

Άρθρο 9

1. Κατά παρέκκλιση των διατάξεων του άρθρου 8, η ατέλεια μπορεί να παρασχεθεί για τα προσωπικά είδη που δασαφίζονται για τη θέση σε ελεύθερη κυκλοφορία, πριν ο ενδιαφερόμενος μεταφέρει τη συνήθη κατοικία του στο τελωνειακό έδαφος της Κοινότητας, εφόσον αυτός αναλάβει την υποχρέωση να τη μεταφέρει πράγματι σε προθεσμία 6 μηνών. Οι τελωνειακές αρχές έχουν την ευχέρεια να απαιτούν η ανάληψη τέτοιας υποχρέωσης να συνοδεύεται από τη σύσταση εγγύησης, το είδος και το ποσό της οποίας καθορίζουν οι ίδιες.

2. Όταν εφαρμόζεται η παράγραφος 1, η προθεσμία του άρθρου 5, παράγραφος 1, στοιχείο α), υπολογίζεται από την ημερομηνία εισαγωγής των σχετικών προσωπικών ειδών στο τελωνειακό έδαφος της Κοινότητας.

Άρθρο 10

1. Όταν ο ενδιαφερόμενος εγκαταλείψει την τρίτη χώρα όπου είχε τη συνήθη κατοικία του χωρίς ταυτόχρονα να μεταφέρει την κατοικία αυτή στο τελωνειακό έδαφος της Κοινότητας, αλλά με την πρόθεση να τη μεταφέρει εκεί αργότερα, οι τελωνειακές αρχές έχουν την ευχέρεια να παράσχουν ατέλεια κατά την εισαγωγή των προσωπικών ειδών, που ο ενδιαφερόμενος μεταφέρει για το σκοπό αυτό στο εν λόγω τελωνειακό έδαφος.

2. Η ατελής εισαγωγή των προσωπικών ειδών που αναφέρεται στην παράγραφο 1 επιτρέπεται όταν πληρούνται οι προϋποθέσεις των άρθρων 4 ως 8, υπό τον όρο ότι οι προθεσμίες του άρθρου 5, παράγραφος 1, στοιχείο α), υπολογίζονται από την ημερομηνία εισαγωγής των προσωπικών ειδών στο τελωνειακό έδαφος της Κοινότητας.

3. Η παροχή ατέλειας κατά την εισαγωγή εξαρτάται επίσης από την ανάληψη, εκ μέρους του ενδιαφερομένου, της υποχρέωσης να μεταφέρει πράγματι τη συνήθη κατοικία του στο τελωνειακό έδαφος της Κοινότητας μέσα σε προθεσμία που καθορίζουν οι τελωνειακές αρχές ανάλογα με την περίπτωση. Οι αρχές αυτές έχουν την ευχέρεια να απαιτήσουν να συνοδεύεται η ανάληψη της υποχρέωσης αυτής από τη σύσταση εγγύησης, το είδος και το ποσό της οποίας καθορίζουν οι ίδιες.

Άρθρο 11

Οι τελωνειακές αρχές έχουν τη δυνατότητα να παρεκκλίνουν από τις διατάξεις των άρθρων 5 και 7, όταν κάποιο πρόσωπο αναγκάζεται, από εξαιρετικές πολιτικές περιστάσεις, να μεταφέρει τη συνήθη κατοικία του από μια τρίτη χώρα στο τελωνειακό έδαφος της Κοινότητας.

Κεφάλαιο ΙΙ Είδη που εισάγονται με την ευκαιρία γάμου

Άρθρο 12

Με την επιφύλαξη των άρθων 4 ως 11, και υπό τις προϋποθέσεις των άρθρων 13 και 14, παρέχεται απαλλαγή από εισαγωγικούς δασμούς για:

α) τα είδη οικιακής εγκατάστασης, έστω και αν είναι καινούρια, τα οποία ανήκουν σε πρόσωπο που μεταφέρει τη συνήθη κατοικία του από τρίτη χώρα στο τελωνειακό έδαφος της Κοινότητας με την ευκαιρία του γάμου του 7

β) τα συνήθη γαμήλια δώρα, τα οποία λαμβάνει ή πρόκειται να λάβει το πρόσωπο που συγκεντρώνει τις προϋποθέσεις της παραγράφου 1 και τα οποία παραδίδονται ή αποστέλλονται από πρόσωπα που έχουν τη συνήθη κατοικία τους σε τρίτη χώρα. Πάντως, η αξία κάθε δώρου για το οποίο παρέχεται ατέλεια δεν μπορεί να υπερβαίνει τα 1 400 Ecu.

Άρθρο 13

Η ατέλεια του άρθρου 12 παρέχεται μόνον στα πρόσωπα, τα οποία:

α) είχαν τη συνήθη κατοικία τους εκτός του τελωνειακού εδάφους της Κοινότητας τουλάχιστον τους τελευταίους 12 συνεχείς μήνες πριν από τη μεταφορά της κατοικίας τους. Μπορεί, πάντως, να επιτραπούν παρεκκλίσεις από τον κανόνα αυτόν, όταν ο ενδιαφερόμενος:

- είχε πράγματι την πρόθεση να παραμείνει εκτός του τελωνειακού εδάφους της Κοινότητας για διάστημα τουλάχιστον 12 μηνών,

- προτού αποφασίσει να νυμφευτεί, σκόπευε να παραμείνει προσωρινά μόνο στο τελωνειακό έδαφος της Κοινότητας, υπό τον όρο ότι, πριν από την προσωρινή αυτή διαμονή, διέμενε εκτός του τελωνειακού εδάφους της Κοινότητας για συνεχή περίοδο τουλάχιστον 12 μηνών 7

β) προσκομίζουν απόδειξη του γάμου.

Άρθρο 14

1. Εκτος από εξαιρετικές περιπτώσεις, η ατέλεια παρέχεται μόνο για τα εμπορεύματα που διασαφίζονται για τη θέση σε ελεύθερη κυκλοφορία:

- το νωρίτερο 2 μήνες πριν από την προβλεπόμενη ημερομηνία του εν λόγω γάμου (στην περίπτωση αυτή, η ατέλεια μπορεί να εξαρτηθεί από τη σύσταση κατάλληλης εγγύησης, το είδος και το ποσό της οποίας καθορίζουν οι τελωνειακές αρχές) και

- το αργότερο 4 μήνες μετά την ημερομηνία του γάμου.

2. Η θέση σε ελεύθερη κυκλοφορία των ειδών που αναφέρονται στο άρθρο 12 μπορεί να πραγματοποιηθεί τμηματικά μέσα στις προθεσμίες της παραγράφου 1 του παρόντος άρθρου.

Κεφάλαιο ΙΙΙ Προσωπικά είδη που αποκτώνται στο πλαίσιο κληρονομικής διαδοχής

Άρθρο 15

1. Με την επιφύλαξη των διατάξεων των άρθρων 16 ως 18, παρέχεται απαλλαγή από εισαγωγικούς δασμούς για τα προσωπικά είδη τα οποία περιέρχονται, στο πλαίσιο κληρονομικής διαδοχής, σε φυσικό πρόσωπο που έχει τη συνήθη κατοικία του στο τελωνειακό έδαφος της Κοινότητας.

2. Για την εφαρμογή της παραγράφου 1, με τον όρο «προσωπικά είδη» νοούνται όλα τα είδη που αναφέρονται στο άρθρο 2, παράγραφος 1, στοιχείο α), και αποτελούν την κληρονομιά του εκλιπόντος.

Άρθρο 16

Εξαιρούνται από την ατέλεια:

α) τα μεταφορικά μέσα επαγγελματικής χρήσης 7

β) τα υλικά που προορίζονται για την άσκηση εμπορίου ή επαγγέλματος, εκτός από τα φορητά όργανα και συσκευές που ήταν απαραίτητα για την άσκηση εμπορίου ή επαγγέλματος εκ μέρους του εκλιπόντος 7

γ) τα αποθέματα πρώτων υλών και τελικών ή ημικατεργασμένων προϊόντων 7

δ) το ζωικό κεφάλαιο και τα αποθέματα γεωργικών προϊόντων, που υπερβαίνουν τις ποσότητες που αντιστοιχούν στις κανονικές οικογενειακές ανάγκες.

Άρθρο 17

1. Η ατέλεια παρέχεται μόνο για τα προσωπικά είδη που διασαφίζονται για τη θέση σε ελεύθερη κυκλοφορία το αργότερο μέχρι τη λήξη προθεσμίας 2 ετών από την ημερομηνία κατά την οποία τα είδη περιέρχονται στον ενδιαφερόμενο (οριστική ρύθμιση της διαδοχής).

Πάντως, οι τελωνειακές αρχές έχουν τη δυνατότητα να παρατείνουν την προθεσμία αυτή λόγω ειδικών περιστάσεων.

2. Η εισαγωγή προσωπικών ειδών μπορεί να πραγματοποιηθεί τμηματικά μέσα στην προθεσμία της παραγράφου 1.

Άρθρο 18

Οι διατάξεις των άρθρων 15 ως 17 εφαρμόζονται κατ' αναλογία και για τα προσωπικά είδη τα οποία περιέρχονται στο πλαίσιο κληρονομικής διαδοχής σε νομικά πρόσωπα που ασκούν μη κερδοσκοπική δραστηριότητα και είναι εγκατεστημένα στο τελωνειακό έδαφος της Κοινότητας.

Κεφάλαιο IV Μεταχειρισμένα είδη οικιακής εγκατάστασης που προορίζονται για την επίπλωση δευτερεύουσας κατοικίας

Άρθρο 19

Με την επιφύλαξη των άρθρων 20 ως 23, παρέχεται απαλλαγή από εισαγωγικούς δασμούς για τα μεταχειρισμένα είδη οικιακής εγκατάστασης που εισάγονται από φυσικό πρόσωπο το οποίο έχει τη συνήθη κατοικία του εκτός του τελωνειακού εδάφους της Κοινότητας, με σκοπό την επίπλωση δευτερεύουσας κατοικίας που βρίσκεται στο τελωνειακό έδαφος της Κοινότητας.

Άρθρο 20

Η ατέλεια περιορίζεται στα είδη οικιακής εγκατάστασης, τα οποία:

α) εκτός από ειδικές περιπτώσεις που δικαιολογούνται από τις περιστάσεις, βρίσκονται στην κατοχή και αποτελούσαν πράγματι αντικείμενο της προσωπικής και ιδιωτικής χρήσης του ενδιαφερομένου 7

β) είναι κατάλληλα, ως προς το είδος και την ποσότητα, για την κανονική επίπλωση της συγκεκριμένης δευτερεύουσας κατοικίας.

Άρθρο 21

Η ατέλεια χορηγείται μόνον στα πρόσωπα, τα οποία:

α) έχουν τη συνήθη κατοικία τους εκτός του τελωνειακού εδάφους της Κοινότητας τους 12 τουλάχιστον τελευταίους συνεχείς μήνες πριν από τη δημιουργία της δευτερεύουσας κατοικίας τους 7

β) είναι κύριοι της εν λόγω δευτερεύουσας κατοικίας ή την έχουν μισθώσει για χρονικό διάστημα 2 τουλάχιστον ετών.

Η απαλλαγή είναι δυνατό να παρέχεται μία φορά για κάθε δευτερεύουσα κατοικία.

Άρθρο 22

Οι τελωνειακές αρχές έχουν την ευχέρεια να παρέχουν απαλλαγή υπό την προϋπόθεση σύστασης εγγύησης.

Κεφάλαιο V Σχολικό υλικό και είδη οικιακής εγκατάστασης μαθητών ή φοιτητών

Άρθρο 23

1. Παρέχεται απαλλαγή από εισαγωγικούς δασμούς για το σχολικό υλικό καθώς και τα μεταχειρισμένα είδη οικιακής εγκατάστασης που αποτελούν την κανονική επίπλωση ενός φοιτητικού δωματίου και ανήκουν σε μαθητές και φοιτητές που έρχονται να παραμείνουν στο τελωνειακό έδαφος της Κοινότητας για να σπουδάσουν, εφόσον αυτά προορίζονται για προσωπική τους χρήση κατά τη διάρκεια των σπουδών τους.

2. Για την εφαρμογή της παραγράφου 1 νοείται ως:

α) «μαθητής ή φοιτητής», κάθε άτομο που έχει εγγραφεί κανονικά σε εκπαιδευτικό ίδρυμα για πλήρη παρακολούθηση των μαθημάτων που διδάσκονται σ' αυτό 7

β) «σχολικό υλικό», τα αντικείμενα και όργανα, έστω και καινούρια, που χρησιμοποιούν συνήθως οι μαθητές και φοιτητές για την πραγματοποίηση των σπουδώς τους.

Άρθρο 24

Η ατέλεια μπορεί να παρέχεται πολλές φορές ανά σχολικό έτος.

Κεφάλαιο VI Μεταχειρισμένα είδη οικιακής εγκατάστασης που εισάγονται μετά από προσωρινή διαμονή εκτός του τελωνειακού εδάφους της Κοινότητας

Άρθρο 25

Με την επιφύλαξη των διατάξεων των άρθρων 26 και 27, παρέχεται απαλλαγή από εισαγωγικούς δασμούς για τα μεταχειρισμένα είδη οικιακής εγκατάστασης που εισάγονται από φυσικό πρόσωπο που έχει τη συνήθη κατοικία του στο τελωνειακό έδαφος της Κοινότητας αλλά παρέμεινε προσωρινά εκτός αυτού για έξι τουλάχιστον συνεχείς μήνες για την άσκηση εμπορικής ή επαγγελματικής δραστηριότητας ή την ολοκλήρωση σπουδών.

Άρθρο 26

Η ατέλεια περιορίζεται στα είδη οικιακής εγκατάστασης, τα οποία:

α) βρίσκονται στην κατοχή και αποτελούσαν πράγματι αντικείμενο της προσωπικής και ιδιωτικής χρήσης του ενδιαφερομένου εκτός του τελωνειακού εδάφους της Κοινότητας κατά τη διάρκεια της προσωρινής του διαμονής 7

β) είναι κατάλληλα, ως προς τη φύση και την ποσότητα, για τη διάρκεια και τους σκοπούς της προσωρινής διαμονής.

Άρθρο 27

Η θέση σε ελεύθερη κυκλοφορία των ειδών οικιακής εγκατάστασης στο σύνολό τους πρέπει να πραγματοποιείται μία φορά εντός προθεσμίας έξι μηνών από το τέλος της προσωρινής διαμονής εκτός του τελωνειακού εδάφους της Κοινότητας.

ΤΙΤΛΟΣ IV ΑΛΛΑ ΕΜΠΟΡΕΥΜΑΤΑ ΠΟΥ ΕΙΣΑΓΟΝΤΑΙ ΑΠΟ ΙΔΙΩΤΕΣ

Κεφάλαιο Ι Αποστολές μεταξύ ιδιωτών και εμπορεύματα που εισάγονται απο ταξιδιώτες

Άρθρο 28

1. Με την επιφύλαξη των διατάξεων των άρθρων 29, 30 και 34, παρέχεται απαλλαγή από εισαγωγικούς δασμούς για εμπορεύματα που αποστέλλονται, χωρίς καμιάς μορφής πληρωμή, από ιδιώτη σε τρίτη χώρα, σε άλλον ιδιώτη ευρισκόμενο στο τελωνειακό έδαφος της Κοινότητας, υπό τον όρο ότι πρόκειται για εισαγωγές χωρίς εμπορικό χαρακτήρα.

Η ατέλεια της παραγράφου αυτής δεν εφαρμόζεται στις αποστολές εμπορευμάτων που προέρχονται από τη νήσο Ελιγολάνδη.

Άρθρο 29

1. Η ατέλεια που αναφέρεται στο άρθρο 28 εφαρμόζεται σε εμπορεύματα άλλα από αυτά που απαριθμούνται στο άρθρο 34, των οποίων η συνολική πραγματική αξία δεν υπερβαίνει τα 175 Ecu. Η αξία των επιμέρους εμπορευμάτων δεν μπορεί να κατατμηθεί.

2. Όταν η συνολική αξία αποστολής, που περιλαμβάνει δύο ή περισσότερα είδη, υπερβαίνει το ποσό που αναφέρεται στην παράγραφο 1, παρέχεται ατέλεια για τα εμπορεύματα αυτά σωρευτικά εφόσον η αξία τους δεν υπερβαίνει το εν λόγω ποσό.

Άρθρο 30

Για τα εμπορεύματα που αναφέρονται στο άρθρο 34, η ατέλεια περιορίζεται, ανά αποστολή, στις ποσότητες που αναφέρονται στη στήλη 2 του εν λόγω άρθρου.

Άρθρο 31

1. Με την επιφύλαξη των διατάξεων των άρθρων 32 ως 35, παρέχεται απαλλαγή από εισαγωγικούς δασμούς για τα εμπορεύματα χωρίς εμπορικό χαρακτήρα που εισάγονται σε προσωπική βάση από ταξιδιώτες όπως ορίζονται στο άρθρο 236 του κανονισμού (ΕΟΚ) αριθ. 2454/93 της Επιτροπής για τον κανονισμό ορισμένων διατάξεων εφαρμογής του κώδικα (5).

2. Θεωρούνται ότι εισάγονται σε προσωπική βάση από ταξιδιώτες τα εμπορεύματα χωρίς εμπορικό χαρακτήρα τα οποία:

- μεταφέρονται από τους ίδιους τους ταξιδιώτες,

- περιέχονται στις χειραποσκευές τους,

- περιέχονται στις συνοδευόμενες αποσκευές τους, ανεξάρτητα από τη στιγμή προσκόμισής τους στο τελωνείο, υπό τον όρο ότι μπορεί να αποδειχθεί ότι οι εν λόγω αποσκευές καταχωρήθηκαν ως συνοδευόμενες αποσκευές κατά τη στιγμή της αναχώρησής τους, από την εταιρεία που εξασφάλισε τη μεταφορά τους από την τρίτη χώρα προέλευσης στην Κοινότητα, ή

- μεταφέρονται από τους ταξιδιώτες με μεταφορικά μέσα, τα οποία χρησιμοποιούν οι ίδιοι για να εισέλθουν στο τελωνειακό έδαφος της Κοινότητας.

Άρθρο 32

1. Η ατέλεια που προβλέπεται στο άρθρο 31 παρέχεται για κάθε ταξίδι σε κάθε ταξιδιώτη χωριστά για εμπορεύματα, εκτός από αυτά που αναφέρονται στο άρθρο 34, εντός των ορίων συνολικής πραγματικής αξίας 175 Ecu.

Ωστόσο, τα κράτη μέλη έχουν την ευχέρεια να μειώνουν το ποσό αυτό σε 90 Ecu για τους ταξιδιώτες κάτω των 15 ετών.

2. Η αξία των επιμέρους εμπορευμάτων δεν είναι δυνατό να κατατμηθεί ούτε μπορεί να γίνει αντικείμενο σώρευσης ή κατανομής μεταξύ περισσότερων ταξιδιωτών.

3. Όταν η συνολική αξία εμπορευμάτων που αποτελούνται από δύο ή περισσότερα είδη υπερβαίνει, κατ' άτομο, τα ποσά που αναφέρονται στην παράγραφο 1, η ατέλεια παρέχεται για τα εν λόγω είδη σωρευτικά, εφόσον η αξία τους δεν υπερβαίνει το εν λόγω ποσό.

4. Κατά παρέκκλιση από την πρώτη παράγραφο, επιτρέπεται στην Ισπανία να εφαρμόζει, μέχρι τις 31 Δεκεμβρίου 2000, ατέλειες μέχρι ποσού ύψους 600 Ecu στα σχετικά εμπορεύματα που εισάγονται από τη Θέουτα και τη Μελίλια, τα οποία εισέρχονται στο τελωνειακό έδαφος, όπως αυτό ορίζεται, όσον αφορά την Ισπανία στην τέταρτη περίπτωση του άρθρου 3, παράγραφος 1, του κώδικα.

Η Ισπανία μπορεί να μειώσει αυτό το ποσό σε 150 Ecu για ταξιδιώτες κάτω των 15 ετών.

5. Επιτρέπεται στην Ομοσπονδιακή Δημοκρατία της Γερμανίας να μειώσει,. μέχρι τις 31 Δεκεμβρίου 1997, τα όρια που προβλέπονται στην παράγραφο 1 σε 45 και 22 Ecu αντίστοιχα, στην περίπτωση εμπορευμάτων που εισάγονται από ταξιδιώτες οι οποίοι εισέρχονται στο γερμανικό έδαφος μέσω χερσαίων συνόρων που συνδέουν τη Γερμανία με τρίτες χώρες εκτός των χωρών μελών της ΕΖΕΣ ή μέσω πλωτής οδού προερχόμενοι από μια από αυτές τις χώρες.

Άρθρο 33

Για τα εμπορεύματα που απαριθμούνται στο άρθρο 34, η ατέλεια περιορίζεται, ανά ταξιδιώτη και ανά ταξίδι, στις ποσότητες που αναφέρονται στη στήλη 3 του άρθρου αυτού.

Άρθρο 34

1. Σύμφωνα με τα άρθρα 30 και 33, η απαλλαγή για τα προϊόντα που περιλαμβάνονται στη στήλη 1 περιορίζεται στις ποσότητες που αναφέρονται στη στήλη 2 ή στη στήλη 3, ανάλογα με την περίπτωση:

>ΘΕΣΗ ΠΗΝΑΚΑ>

2. Δεν παρέχεται απαλλαγή σε ταξιδιώτες κάτω των 17 ετών για τα προϊόντα που περιλαμβάνονται στις στήλες 1α) και 1β).

Άρθρο 35

1. Τα κράτη μέλη έχουν την ευχέρεια να μειώσουν την αξία ή/και τις ποσότητες των εμπορευμάτων που επιτρέπεται να εισάγονται ατελώς, εφόσον αυτά εισάγονται από:

- άτομα που έχουν τη συνήθη κατοικία τους στη μεθοριακή ζώνη,

- μεθοριακούς εργαζόμενους,

- το προσωπικό των μεταφορικών μέσων που εξυπηρετούν την κυκλοφορία μεταξύ τρίτων χωρών και της Κοινότητας.

Οι περιορισμοί που ορίζονται στην παράγραφο 1 δεν ισχύουν, όταν τα άτομα που έχουν τη συνήθη κατοικία τους στη χερσαία μεθοριακή ζώνη αποδεικνύουν ότι δεν επιστρέφουν από το τμήμα της μεθοριακής ζώνης που βρίσκεται στη γειτονική τρίτη χώρα. Εξακολουθούν, όμως, να ισχύουν για τους μεθοριακούς εργαζομένους και το προσωπικό των μεταφορικών μέσων που εξυπηρετούν την κυκλοφορία μεταξύ των τρίτων χωρών και της Κοινότητας, όταν αυτοί εισάγουν εμπορεύματα επ' ευκαιρία μετακίνησης που πραγματοποιείται στο πλαίσιο της επαγγελματικής τους δραστηριότητας.

2. Για την εφαρμογή των διατάξεων των παραγράφων 1 και 2, νοείται ως:

- «χερσαία παραμεθόρια ζώνη», με την επιφύλαξη των σχετικών συμβάσεων, μια κυκλική ζώνη με ακτίνα 15 χιλιομέτρων, που εκτείνεται και στις δύο πλευρές των χερσαίων συνόρων μεταξύ της Κοινότητας και τρίτης χώρας και της οποίας το κέντρο τοποθετείται στο σημείο εισόδου στο τελωνειακό έδαφος της Κοινότητας. Οι κοινότητες των οποίων το έδαφος περιλαμβάνεται εν μέρει στη ζώνη αυτή θεωρούνται τμήματά της 7 τα κράτη μέλη μπορούν να θεσπίζουν σχετικές παρεκκλίσεις,

- «μεθοριακός εργαζόμενος», κάθε άτομο που η συνήθης δραστηριότητά του το υποχρεώνει να μεταβαίνει, κατά τις ημέρες της εργασίας του, στην άλλη πλευρά των συνόρων.

Κεφάλαιο ΙΙ Παράσημα και τιμητικές διακρίσεις

Άρθρο 36

Παρέχεται απαλλαγή από εισαγωγικούς δασμούς, εφόσον οι ενδιαφερόμενοι προσκομίσουν τα σχετικά δικαιολογητικά στις τελωνειακές αρχές και εφόσον πρόκειται για πράξεις που δεν έχουν εμπορικό χαρακτήρα, για:

α) τα παράσημα που απονέμονται από κυβερνήσεις τρίτων χωρών σε άτομα που έχουν τη συνήθη κατοικία τους στο τελωνειακό έδαφος της Κοινότητας 7

β) τα βραβεία, έπαθλα, κύπελλα, μετάλλια και παρόμοια αντικείμενα συμβολικού κυρίως χαρακτήρα, τα οποία απονέμονται στο έδαφος τρίτης χώρας σε άτομα που έχουν τη συνήθη κατοικία τους στο τελωνειακό έδαφος της Κοινότητας, για να τιμηθεί η δραστηριότητά τους σε οποιονδήποτε τομέα, σε αναγνώριση της αξίας τους επ' ευκαιρία κάποιου συγκεκριμένου γεγονότος ή ως ανταμοιβή για πράξη κατά την οποία επέδειξαν θάρρος και αυτοθυσία, και τα οποία εισάγονται στην Κοινότητα από τα ίδια αυτά πρόσωπα 7

γ) τα βραβεία, έπαθλα, κύπελλα, μετάλλια και παρόμοια αντικείμενα, συμβολικού κυρίως χαρακτήρα, τα οποία προσφέρονται δωρεάν από αρχές ή πρόσωπα εγκατεστημένα σε τρίτες χώρες, για να απονεμηθούν μέσα στο τελωνειακό έδαφος της Κοινότητας για σκοπούς ίδιους με εκείνους που αναφέρονται στο στοιχείο β) 7

δ) βραβεία, κύπελλα, μετάλλια, έπαθλα και ενθύμια, κυρίως συμβολικού χαρακτήρα και περιορισμένης αξίας, που προορίζονται να απονεμηθούν δωρεάν σε πρόσωπα των οποίων ο συνήθης τόπος κατοικίας βρίσκεται σε τρίτη χώρα, που συμμετέχουν σε συνέδρια επιχειρήσεων ή παρόμοιες εκδηλώσεις διεθνούς χαρακτήρα 7 η φύση τους, η αξία μονάδας τους ή άλλα στοιχεία πρέπει να είναι τέτοια που να μην υποδηλώνουν ότι εισάγονται για εμπορικούς σκοπούς.

Κεφάλαιο ΙΙΙ Δώρα που απονέμονται στο πλαίσιο διεθνών σχέσεων

Άρθρο 37

Με την επιφύλαξη, ενδεχομένως, των διατάξεων των άρθρων 31 ως 35 και των διατάξεων του άρθρου 38, παρέχεται απαλλαγή από εισαγωγικούς δασμούς για αντικείμενα τα οποία:

α) εισάγονται στο τελωνειακό έδαφος της Κοινότητας από πρόσωπα που πραγματοποίησαν επίσημη επίσκεψη σε τρίτη χώρα και, με την ευκαιρία αυτή, δέχτηκαν τα αντικείμενα ως δώρο από τις φιλοξενούσες αρχές 7

β) εισάγονται από πρόσωπα που πραγματοποιούν επίσημη επίσκεψη στο τελωνειακό έδαφος της Κοινότητας και έχουν την πρόθεση, με την ευκαιρία αυτή, να τα προσφέρουν ως δώρο στις φιλοξενούσες αρχές 7

γ) προσφέρονται ως δώρο ή σε ένδειξη φιλίας ή καλής θέλησης από δημόσια αρχή, δημόσιο φορέα ή ένωση προσώπων που ασκεί δραστηριότητες δημοσίου συμφέροντος σε τρίτη χώρα, σε δημόσια αρχή, δημόσιο φορέα ή ένωση προσώπων που ασκεί δραστηριότητες δημοσίου συμφέροντος στο έδαφος της Κοινότητας και έχει την έγκριση των τελωνειακών αρχών για να παραλαμβάνει ατελώς τέτοια αντικείμενα.

Άρθρο 38

Δεν παρέχεται απαλλαγή για αλκοόλες και αλκοολούχα ποτά ή προϊόντα καπνού.

Άρθρο 39

Η ατέλεια παρέχεται μόνον εφόσον:

- η προσφορά των αντικειμένων αυτών ως δώρων είναι ευκαιριακή,

- τα αντικείμενα δεν παρουσιάζουν βάσει του είδους τους, της αξίας ή της ποσότητάς τους κανένα εμπορικό ενδιαφέρον,

- δεν χρησιμοποιούνται για εμπορικούς σκοπούς.

Κεφάλαιο IV Εμπορεύματα που προορίζονται να χρησιμοποιηθούν από μονάρχες ή αρχηγούς κρατών

Άρθρο 40

Παρέχεται απαλλαγή από εισαγωγικούς δασμούς, στα όρια και με τις προϋποθέσεις που καθορίζουν οι τελωνειακές αρχές:

α) για δώρα που προσφέρονται στους μονάρχες και αρχηγούς κρατών 7

β) για εμπορεύματα που προορίζονται να χρησιμοποιηθούν ή να αναλωθούν από τους μονάρχες και αρχηγούς κρατών τρίτων χωρών, καθώς και από τις προσωπικότητες που τους εκπροσωπούν επίσημα, κατά τη διάρκεια της επίσημης παραμονής τους στο τελωνειακό έδαφος της Κοινότητας.

Οι διατάξεις της προηγούμενης παραγράφου εφαρμόζονται και για τα πρόσωπα τα οποία διεθνώς έχουν προνόμια ανάλογα με τα προνόμια των μοναρχών ή αρχηγών κρατών.

ΤΙΤΛΟΣ V ΕΙΣΑΓΩΓΕΣ ΑΝΤΙΚΕΙΜΕΝΩΝ ΚΑΙ ΕΜΠΟΡΕΥΜΑΤΩΝ ΠΟΥ ΠΡΟΟΡΙΖΟΝΤΑΙ ΓΙΑ ΤΗΝ ΑΣΚΗΣΗ ΔΡΑΣΤΗΡΙΟΤΗΤΩΝ ΔΗΜΟΣΙΟΥ ΣΥΜΦΕΡΟΝΤΟΣ

Κεφάλαιο Ι Αντικείμενα εκπαιδευτικού, επιστημονικού ή μορφωτικού χαρακτήρα 7 επιστημονικά όργανα και συσκευές

Άρθρο 41

Παρέχεται απαλλαγή από εισαγωγικούς δασμούς για τα αντικείμενα εκπαιδευτικού, επιστημονικού ή μορφωτικού χαρακτήρα που περιλαμβάνονται στο παράρτημα Ι, ανεξάρτητα από τον παραλήπτη ή τη χρήση για την οποία προορίζονται.

Άρθρο 42

Παρέχεται απαλλαγή από εισαγωγικούς δασμούς για τα αντικείμενα εκπαιδευτικού, επιστημονικού ή μορφωτικού χαρακτήρα, τα οποία περιλαμβάνονται στο παράρτημα ΙΙ και προορίζονται:

- είτε για δημόσια ιδρύματα ή οργανισμούς με εκπαιδευτικό, επιστημονικό ή μορφωτικό χαρακτήρα,

- είτε για τα ιδρύματα ή οργανισμούς που υπάγονται στις κατηγορίες που ορίζονται για κάθε αντικείμενο στη στήλη 3 του εν λόγω παραρτήματος, εφόσον οι τελωνειακές αρχές των κρατών μελών τους έχουν επιτρέψει να παραλαμβάνουν ατελώς τα αντικείμενα αυτά.

Άρθρο 43

1. Με την επιφύλαξη των άρθρων 45 ως 48, απαλλάσσονται από εισαγωγικούς δασμούς τα επιστημονικά όργανα και συσκευές που δεν καλύπτονται από το άρθρο 42 και εισάγονται για μη εμπορικούς σκοπούς.

2. Η ατέλεια της παραγράφου 1 περιορίζεται στα επιστημονικά όργανα και συσκευές που προορίζονται:

- είτε για τα δημόσια ιδρύματα που έχουν ως κύρια δραστηριότητα την εκπαίδευση ή την επιστημονική έρευνα, καθώς και για τις υπηρεσίες που υπάγονται σε δημόσιο ίδρυμα και έχουν ως κύρια δραστηριότητα την εκπαίδευση ή την επιστημονική έρευνα,

- είτε για ιδιωτικά ιδρύματα που έχουν ως κύρια δραστηριότητα την εκπαίδευση ή την επιστημονική έρευνα και στα οποία έχει επιτραπεί από τις τελωνειακές αρχές των κρατών μελών να παραλαμβάνουν ατελώς τα αντικείμενα αυτά.

Άρθρο 44

Η ατέλεια ισχύει επίσης, υπό τις προϋποθέσεις των άρθρων 45 ως 48, για τα ανταλλακτικά, συστατικά μέρη ή παρελκόμενα, τα οποία προσαρμόζονται στα επιστημονικά όργανα ή συσκευές καθώς και στα εργαλεία που χρησιμοποιούνται για τη συντήρηση, τον έλεγχο, τη βαθμονόμηση ή την επισκευή επιστημονικών οργάνων ή συσκευών, εφόσον τα υλικά αυτά εισάγονται ταυτόχρονα με τα εν λόγω όργανα ή τις συσκευές, ή, αν εισάγονται μεταγενέστερα, είναι προφανές ότι προορίζονται για όργανα ή συσκευές που επίσης πληρούν τις προϋποθέσεις που απαιτούνται για την ατελή εισαγωγή.

Άρθρο 45

Για την εφαρμογή των διατάξεων των άρθρων 43 και 44, με τον όρο «επιστημονικό όργανο ή συσκευή» νοείται μεμονωμένο όργανο, σύνολο συσκευών, σύστημα ή κάθε άλλη μορφή υλικού εξοπλισμού που, λόγω των αντικειμενικών τεχνικών χαρακτηριστικών του και λόγω των αποτελεσμάτων που επιτυγχάνονται χάρη σ' αυτό, προσφέρεται αποκλειστικά ή κατά κύριο λόγο για την πραγματοποίηση επιστημονικών εργασιών.

Άρθρο 46

Εφόσον κρίνεται αναγκαίο, η Επιτροπή μπορεί, σύμφωνα με τη διαδικασία που περιγράφεται στο άρθρο 249, παράγραφοι 2 και 3, του κώδικα, να εξαιρέσει ορισμένα όργανα ή συσκευές από το δικαίωμα ατέλειας, όταν διαπιστώνεται ότι η ατελής εισαγωγή των εν λόγω οργάνων ή συσκευών θίγει τα συμφέροντα της κοινοτικής βιομηχανίας στον εκάστοτε τομέα παραγωγής.

Άρθρο 47

1. Κατά τη διαρκεια πενταετούς περιόδου από την ημερομηνία θέσης τους σε ελεύθερη κυκλοφορία, τα αντικείμενα, τα ανταλλακτικά, τα συστατικά μέρη και τα παρελκόμενα που αναφέρονται στα άρθρα 42, 43 και 44 δεν επιτρέπεται να αποτελέσουν αντικείμενο χρησιδανείου, μίσθωσης ή μεταβίβασης εξ επαχθούς ή χαριστικής αιτίας, αν δεν ενημερωθούν προηγουμένως οι τελωνειακές αρχές.

2. Αν αυτά αποτελέσουν το αντικείμενο χρησιδανείου, μίσθωσης ή μεταβίβασης, εντός της πενταετούς προθεσμίας από την ημερομηνία θέσης σε ελεύθερη κυκλοφορία, προς ίδρυμα ή οργανισμό που δικαιούται ατέλειας κατ' εφαρμογή των άρθρων 42 ή 43, παράγραφος 2, η ατέλεια εξακολουθεί να ισχύει εφόσον το ίδρυμα ή ο οργανισμός που δικαιούται του χρησιδανείου, της μίσθωσης ή της μεταβίβασης τα χρησιμοποιεί για σκοπούς που γεννούν δικαίωμα παροχής της ατέλειας αυτής.

3. Σε άλλες περιπτώσεις, το χρησιδάνειο, η μίσθωση ή η μεταβίβαση, εντός της πενταετούς προθεσμίας από την ημερομηνία θέσης σε ελεύθερη κυκλοφορία, εξαρτάται από την προηγούμενη καταβολή των εισαγωγικών δασμών, με το συντελεστή που ισχύει κατά την ημερομηνία του χρησιδανείου, της μίσθωσης ή της μεταβίβασης και με βάση το είδος του αντικειμένου και τη δασμολογητέα αξία που βεβαιώνουν ή αποδέχονται οι τελωνειακές αρχές κατά την ίδια ημερομηνία.

Άρθρο 48

1. Τα αναφερόμενα στα άρθρα 42 και 43 ιδρύματα ή οργανισμοί που παύουν, εντός της πενταετούς προθεσμίας από την ημερομηνία της θέσης σε ελεύθερη κυκλοφορία του αντικειμένου, των ανταλλακτικών, συστατικών μερών ή παρελκομένων του, να πληρούν τις απαιτούμενες προϋποθέσεις για την παροχή ατέλειας ή που σκοπεύουν να χρησιμοποιήσουν αντικείμενα τα οποία έχουν εισαχθεί ατελώς για σκοπούς άλλους από τους αναφερόμενους στα εν λόγω άρθρα, είναι υποχρεωμένα να ενημερώσουν σχετιά τις τελωνειακές αρχές.

2. Τα αντικείμενα που παραμένουν στην κατοχή των ιδρυμάτων ή οργανισμών που παύουν να πληρούν τις προϋποθέσεις για τη χορήγηση ατέλειας υπόκεινται στην καταβολή των οικείων εισαγωγικών δασμών, με το συντελεστή που ισχύει την ημερομηνία κατά την οποία παύουν να πληρούνται οι προϋποθέσεις αυτές και με βάση το είδος του αντικειμένου και τη δασμολογητέα αξία την οποία βεβαιώνουν ή αποδέχονται οι τελωνειακές αρχές κατά την ίδια ημερομηνία.

3. Τα αντικείμενα που χρησιμοποιούνται από το ίδρυμα ή τον οργανισμό που δικαιούται ατέλειας για σκοπούς άλλους από τους προβλεπόμενους στα άρθρα 42 και 43 υπόκεινται στην καταβολή των οικείων εισαγωγικών δασμών με το συντελεστή που ισχύει την ημερομηνία κατά την οποία αυτά τάσσονται σε διαφορετική χρήση και με βάση το είδος του αντικειμένου και τη δασμολογητέα αξία που βεβαιώνουν ή αποδέχονται οι τελωνειακές αρχές κατά την ίδια ημερομηνία.

Άρθρο 49

1. Παρέχεται απαλλαγή από εισαγωγικούς δασμούς στους επιστημονικούς εξοπλισμούς που εισάγονται στο πλαίσιο συμφωνιών επιστημονικής συνεργασίας, οι οποίες έχουν ως αντικείμενο την εκτέλεση διεθνών προγραμμάτων επιστημονικής έρευνας.

2. Η ατέλεια παρέχεται στους εξοπλισμούς που:

- εισάγονται για μη εμπορικούς σκοπούς, από ή για λογαριασμό ιδρυμάτων ή οργανισμών επιστημονικής έρευνας που έχουν την έδρα τους εκτός της Κοινότητας,

- προορίζονται να χρησιμοποιηθούν από τα μέλη ή τους εκπροσώπους των ιδρυμάτων και οργανισμών που αναφέρονται στην πρώτη περίπτωση ή με τη συγκατάθεση αυτών, εντός των ορίων των σχετικών συμφωνιών επιστημονικής συνεργασίας, στα ιδρύματα επιστημονικής έρευνας που εδρεύουν στην Κοινότητα και έχουν εγκριθεί προς τούτο από τις τελωνειακές αρχές των κρατών μελών.

3. Για την εφαρμογή των διατάξεων του παρόντος άρθρου, ως «επιστημονικός εξοπλισμός» νοούνται τα όργανα, οι συσκευές, οι μηχανές και τα εξαρτήματά τους, συμπεριλαμβανομένων των ανταλλακτικών και των εργαλείων, που έχουν σχεδιαστεί για τη συντήρηση, τον έλεγχο, τη βαθμονόμηση ή την επισκευή, τα οποία χρησιμοποιούνται για επιστημονική έρευνα.

Άρθρο 50

1. Κατά τη διάρκεια πενταετούς περιόδου από την ημερομηνία θέσης τους σε ελεύθερη κυκλοφορία, οι εξοπλισμοί που αναφέρονται στο άρθρο 49 και εισάγονται ατελώς με τις προϋποθέσεις του εν λόγω άρθρου δεν μπορούν να αποτελέσουν αντικείμενο χρησιδανείου, μίσθωσης ή μεταβίβασης εξ επαχθούς ή χαριστικής αιτίας, αν δεν ενημερωθούν προηγουμένως οι τελωνειακές αρχές.

2. Σε περίπτωση χρησιδανείου, μίσθωσης ή μεταβίβασης, εντός της πενταετούς προθεσμίας από την ημεροηνία θέσης σε ελεύθερη κυκλοφορία, προς ίδρυμα ή οργανισμό που δικαιούται ατέλειας κατ' εφαρμογή του άρθρου 49, η ατέλεια εξακολουθεί να ισχύει εφόσον αυτός χρησιμοποιεί τον εξοπλισμό για σκοπούς που γεννούν δικαίωμα παροχής της ατέλειας αυτής.

Σε άλλες περιπτώσεις και με την επιφύλαξη της εφαρμογής των άρθρων 43 και 44, το χρησιδάνειο, η μίσθωση ή η μεταβίβαση, εντός της πενταετούς προθεσμίας από την ημερομηνία θέσης σε ελεύθερη κυκλοφορία, εξαρτάται από την προηγούμενη καταβολή των εισαγωγικών δασμών, με το συντελεστή που ισχύει κατά την ημερομηνία του χρησιδανείου, της μίσθωσης ή της μεταβίβασης, ανάλογα με το είδος του αντικειμένου και με βάση τη δασμολογητέα αξία που βεβαιώνουν ή αποδέχονται οι τελωνειακές αρχές κατά την ίδια ημερομηνία.

3. Τα αναφερόμενα στο άρθρο 49, παράγραφος 2, ιδρύματα ή οργανισμοί που παύουν, εντός της πενταετούς προθεσμίας από την ημερομηνία της θέσης σε ελεύθερη κυκλοφορία, να πληρούν τις απαιτούμενες προϋποθέσεις για την παροχή ατέλειας ή που σκοπεύουν να χρησιμοποιήσουν τον εξοπλισμό που έχει εισαχθεί ατελώς για σκοπούς άλλους από τους αναφερόμενους στα εν λόγω άρθρα, οφείλουν να ενημερώσουν σχετικά τις τελωνειακές αρχές.

4. Οι εξοπλισμοί, που χρησιμοποιούται από ιδρύματα ή οργανισμούς που παύουν να πληρούν τις προϋποθέσεις για τη χορήγηση ατέλειας, υπόκεινται στην καταβολή των οικείων εισαγωγικών δασμών, με το συντελεστή που ισχύει την ημερομηνία κατά την οποία παύουν να πληρούνται οι προϋποθέσεις αυτές και με βάση το είδος και τη δασμολογητέα αξία την οποία βεβαιώνουν ή αποδέχονται οι τελωνειακές αρχές κατά την ίδια ημερομηνία.

Με την επιφύλαξη των άρθρων 43 και 44, οι εξοπλισμοί που χρησιμοποιούνται από το δικαιούχο ίδρυμα ή οργανισμό για σκοπούς άλλους από τους προβλεπόμενους στο άρθρο 49 υπόκεινται στην καταβολή των οικείων εισαγωγικών δασμών με το συντελεστή που ισχύει την ημερομηνία κατά την οποία αυτοί τάσσονται σε διαφορετική χρήση και με βάση το είδος του αντικειμένου και τη δασμολογητέα αξία που βεβαιώνουν ή αποδέχονται οι τελωνειακές αρχές κατά την ίδια ημερομνία.

Κεφάλαιο ΙΙ Όργανα και συσκευές που προορίζονται για την ιατρική έρευνα, τη διαγνωστική ιατρική ή τη θεραπεία

Άρθρο 51

1. Παρέχεται απαλλαγή από εισαγωγικούς δασμούς για όργανα και συσκευές που προορίζονται για την ιατρική έρευνα, τη διαγνωστική ιατρική ή τη θεραπεία, τα οποία δωρίζονται είτε από ευαγείς ή φιλανθρωπικούς οργανισμούς είτε από ιδιώτη σε αρμόδιες για την υγεία αρχές, σε νοσοκομεία και ιδρύματα ιατρικών ερευνών, στα οποία έχει επιτραπεί από τις τελωνειακές αρχές των κρατών μελών να παραλαμβάνουν ατελώς τα είδη αυτά, ή τα οποία αγοράζονται από τις εν λόγω αρμόδιες για την υγεία αρχές, νοσοκομεία ή ιδρύματα ιατρικών ερευνών, αποκλειστικά με κεφάλαια που προέρχονται από ευαγείς ή φιλανθρωπικούς οργανισμούς ή από εθελοντικές συνεισφορές και, πάντα, εφόσον αποδεικνύεται ότι:

α) η δωρεά των οργάνων και των συσκευών αυτών δεν υποκρύπτει καμία εμπορική πρόθεση εκ μέρους του δωρητή, και

β) ο δωρητής δεν συνδέεται κατά κανένα τρόπο με τον κατασκευαστή των οργάνων ή συσκευών για τα οποία ζητείται η ατέλεια.

2. Παρέχεται επίσης ατέλεια υπό τους ίδιους όρους για τα ανταλλακτικά, συστατικά μέρη ή παρελκόμενα τα οποία προσαρμόζονται στα επιστημονικά όργανα ή συσκευές καθώς και στα εργαλεία που χρησιμοποιούνται για τη συντήρηση, τον έλεγχο, τη βαθμονόμηση ή την επισκευή επιστημονικών οργάνων ή συσκευών, εφόσον τα υλικά αυτά εισάγονται ταυτόχρονα με τα εν λόγω όργανα ή τις συσκευές, ή, αν εισάγονται μεταγενέστερα, είναι προφανές ότι προορίζονται για όργανα ή συσκευές που αποτέλεσαν αντικείμενο παλαιότερης ατελούς εισαγωγής.

Άρθρο 52

Για την εφαρμογή του άρθρου 51 και, κυρίως, όσον αφορά τα όργανα ή τις συσκευές καθώς και τους δικαιούχους φορείς που αναφέρονται σ' αυτό, εφαρμόζονται κατ' αναλογία τα άρθρα 46, 47 και 48.

Κεφάλαιο ΙΙΙ Ζώα και βιολογικές ή χημικές ουσίες που προορίζονται για την επιστημονική έρευνα

Άρθρο 53

1. Παρέχεται απαλλαγή από εισαγωγικούς δασμούς για:

α) ζώα ειδικά προετοιμασμένα για να χρησιμοποιηθούν σε εργασίες επιστημονικής έρευνας 7

β) βιολογικές ή χημικές ουσίες, οι οποίες περιλαμβάνονται στην κατάσταση που καταρτίζεται σύμφωνα με τη διαδικασία που προβλέπεται στο άρθρο 249, παράγραφοι 2 και 3, του κώδικα και οι οποίες εισάγονται για μη εμπορικούς σκοπούς.

2. Η ατέλεια της παραγράφου 1 περιορίζεται στα ζώα και στις βιολογικές ή χημικές ουσίες που προορίζονται:

- είτε για δημόσια ή κοινωφελή ιδύματα που έχουν ως κύρια δραστηριότητα την εκπαίδευση ή την επιστημονική έρευνα, καθώς και στις υπηρεσίες που υπάγονται σε δημόσια ή κοινωφελή ιδρύματα και έχουν ως κύρια δραστηριότητα την εκπαίδευση ή την επιστημονική έρευνα 7

- είτε για ιδιωτικά ιδρύματα που έχουν ως κύρια δραστηριότητα την εκπαίδευση ή την επιστημονική έρευνα και στα οποία έχει επιτραπεί από τις τελωνειακές αρχές των κρατών μελών να παραλαμβάνουν ατελώς τα αντικείμενα αυτά.

3. Στον κατάλογο που αναφέρεται στην παράγραφο 1, στοιχείο β), περιέχονται μόνο οι βιολογικές ή χημικές ουσίες οι οποίες, λόγω της ιδιαιτερότητας ή του βαθμού καθαρότητάς τους, είναι κατάλληλες κατά κύριο λόγο για την επιστημονική έρευνα.

Κεφάλαιο IV Θεραπευτικές ουσίες ανθρώπινης προέλευσης και αντιδραστήρια για τον προσδιορισμό των ομάδων αίματος και ιστών

Άρθρο 54

1. Με την επιφύλαξη των διατάξεων του άρθρου 55, παρέχεται απαλλαγή από εισαγωγικούς δασμούς για:

α) θεραπευτικές ουσίες ανθρώπινης προέλευσης 7

β) αντιδραστήρια για τον προσδιορισμό των ομάδων αίματος 7

γ) αντιδραστήρια για τον προσδιορισμό των ομάδων των ιστών.

2. Κατά την έννοια της παραγράφου 1, νοούνται ως:

- «θεραπευτικές ουσίες ανθρώπινης προέλευσης», το ανθρώπινο αίμα και τα παράγωγά του (πλήρες ανθρώπινο αίμα, αποξηραμένο πλάσμα ανθρώπινου αίματος, ανθρώπινο λεύκωμα και σταθερά διαλύματα ανθρώπινων πλασματικών πρωτεϊνών, ανθρώπινη ανοσοσφαιρίνη, ανθρώπινη ινική),

- «αντιδραστήρια για τον προσδιορισμό των ομάδων αίματος», κάθε αντιδραστήριο ανθρώπινης, ζωικής, φυτικής ή άλλης προέλευσης για τον προσδιορισμό των ομάδων αίματος και την ανίχνευση των ασυμβατοτήτων του αίματος,

- «αντιδραστήρια για τον προσδιορισμό των ομάδων ιστών», κάθε αντιδραστήριο ανθρώπινης, ζωικής, φυτικής ή άλλης προέλευσης για τον προσδιορισμό των ανθρώπινων ομάδων ιστών.

Άρθρο 55

Η ατέλεια περιορίζεται στα προϊόντα τα οποία:

α) προορίζονται για εργαστήρια ή οργανισμούς εγκεκριμένους από τις τελωνειακές αρχές, για να χρησιμοποιηθούν αποκλειστικά για μη εμπορικούς ιατρικούς ή επιστημονικούς σκοπούς,

β) συνοδεύονται από πιστοποιητικό πιστότητας το οποίο έχει εκδώσει δεόντως εξουσιοδοτημένος φορέας στην τρίτη χώρα προέλευσης,

γ) περιέχονται σε συσκευασία που φέρει ειδική ετικέτα αναγνώρισης.

Άρθρο 56

Η ατέλεια περιλαμβάνει τις ειδικές συσκευασίες που είναι απαραίτητες για τη μεταφορά των θεραπευτικών ουσιών ανθρώπινης προέλευσης ή των αντιδραστηρίων για τον προσδιορισμό των ομάδων αίματος ή ιστών, καθώς και τα διαλυτικά και τα παρελκόμενα που είναι απαραίτητα για τη χρήση τους και τα οποία ενδέχεται να περιέχουν οι αποστολές.

Κεφάλαιο V Ουσίες αναφοράς για τον έλεγχο της ποιότητας των φαρμάκων

Άρθρο 57

Παρέχεται απαλλαγή από εισαγωγικούς δασμούς για τις αποστολές οι οποίες περιέχουν δείγματα ουσιών αναφοράς που έχουν εγκριθεί από την Παγκόσμια Οργάνωση Υγείας και προορίζονται για τον έλεγχο της ποιότητας των υλικών που χρησιμοποιούνται για την παρασκευή φαρμάκων και οι οποίες απευθύνονται προς παραλήπτες στους οποίους έχει επιτραπεί από τις τελωνειακές αρχές των κρατών μελών να παραλαμβάνουν ατελώς παρόμοιες αποστολές.

Κεφάλαιο VI Φαρμακευτικά προϊόντα που χρησιμοποιούνται επ' ευκαιρία διεθνών αθλητικών εκδηλώσεων

Άρθρο 58

Παρέχεται απαλλαγή από εισαγωγικούς δασμούς για τα φαρμακευτικά προϊόντα ιατρικής ή κτηνιατρικής που προορίζονται να αναλωθούν από ανθρώπους ή ζώα που έρχονται από τρίτες χώρες για να συμμετάσχουν σε διεθνείς αθλητικές εκδηλώσεις που οργανώνονται στο τελωνειακό έδαφος της Κοινότητας, στα όρια των ποσοτήτων που είναι απαραίτητες για την κάλυψη των αναγκών τους κατά τη διάρκεια της παραμονής τους στο έδαφος αυτό.

Κεφάλαιο VII Εμπορεύματα που εισάγονται για την επίτευξη γενικών στόχων

Άρθρο 59

1. Με την επιφύλαξη των διατάξεων των άρθρων 60 ως 62 παρέχεται απαλλαγή από εισαγωγικούς δασμούς, εφόσον δεν οδηγεί σε καταχρήσεις ή σημαντικές στρεβλώσεις του ανταγωνισμού, για:

α) τα εμπορεύματα πρώτης ανάγκης τα οποία εισάγονται από δημόσιους φορείς ή άλλους εγκεκριμένους από τις τελωνειακές αρχές ευαγείς ή φιλανθρωπικούς οργανισμούς για να διανεμηθούν δωρεάν σε απόρους 7

β) οποιαδήποτε εμπορεύματα που προσφέρονται δωρεάν από πρόσωπα ή οργανισμούς εγκατεστημένους εκτός του τελωνειακού εδάφους της Κοινότητας, και χωρίς πρόθεση εμπορικής εκμετάλλευσης εκ μέρους τους σε δημόσιους φορείς ή ευαγείς ή φιλανθρωπικούς, εγκεκριμένους από τις τελωνειακές αρχές, οργανισμούς για να συγκεντρωθούν χρηματικά ποσά κατά τη διάρκεια περιστασιακών αγαθοεργών εκδηλώσεων υπέρ των απόρων 7

γ) τα υλικά εξοπλισμού και τα είδη γραφείου που προσφέρονται δωρεάν από πρόσωπα ή οργανισμούς εγκατεστημένους εκτός του τελωνειακού εδάφους της Κοινότητας, και χωρίς πρόθεση εμπορικής εκμετάλλευσης εκ μέρους τους, σε εγκεκριμένους από τις τελωνειακές αρχές ευαγείς ή φιλανθρωπικούς οργανισμούς για να χρησιμοποιηθούν αποκλειστικά για τις ανάγκες της λειτουργίας τους και την επίτευξη των ευαγών ή φιλανθρωπικών σκοπών τους.

2. Για την εφαρμογή της παραγράφου 1, στοιχείο α), ως «είδη πρώτης ανάγκης» νοούνται τα εμπορεύματα που είναι απαραίτητα για την ικανοποίηση των άμεσων ανθρώπινων αναγκών, όπως τα τρόφιμα, τα φάρμακα, τα ενδύματα και τα κλινοσκεπάσματα.

3. Εξαιρούνται από την ατέλεια:

α) αλκοόλες και αλκοολούχα ποτά,

β) προϊόντα καπνού,

γ) τα μηχανοκίνητα οχήματα, εκτός από τα ασθενοφόρα.

Άρθρο 60

Η ατέλεια παρέχεται μόνο στους οργανισμούς που τηρούν λογιστικά βιβλία, τα οποία επιτρέπουν στις τελωνειακές αρχές τον έλεγχο των εργασιών τους, και οι οποίοι παρέχουν όλα τα εχέγγυα που κρίνονται απαραίτητα.

Άρθρο 61

1. Κατά τη διάρκεια πενταετούς περιόδου από την ημερομηνία θέσης τους σε ελεύθερη κυκλοφορία, τα εμπορεύματα και τα είδη που αναφέρονται στο άρθρο 59 δεν είναι δυνατό να αποτελέσουν, εκ μέρους του δικαιούχου οργανισμού, αντικείμενο χρησιδανείου, μίσθωσης ή μεταβίβασης εξ επαχθούς ή χαριστικής αιτίας για σκοπούς άλλους από εκείνους που προβλέπονται στην παράγραφο 1, στοιχεία α) και β), του εν λόγω άρθρου, αν δεν ενημερωθούν προηγουμένως οι τελωνειακές αρχές.

2. Σε περίπτωση χρησιδανείου, μίσθωσης ή μεταβίβασης, εντός της πενταετούς προθεσμίας από την ημερομηνία θέσης σε ελεύθερη κυκλοφορία, προς ίδρυμα ή οργανισμό που δικαιούται ατέλειας κατ' εφαρμογή των άρθρων 59 και 60, η ατέλεια εξακολουθεί να ισχύει εφόσον ο οργανισμός που δικαιούται του χρησιδανείου, της μίσθωσης ή της μεταβίβασης χρησιμοποιεί τα εν λόγω εμπορεύματα και είδη για σκοπούς που γεννούν δικαίωμα παροχής της ατέλειας αυτής.

Σε άλλες περιπτώσεις, το χρησιδάνειο, η μίσθωση ή η μεταβίβαση, εντός της πενταετούς προθεσμίας από την ημερομηνία θέσης σε ελεύθερη κυκλοφορία, εξαρτάται από την προηγούμενη καταβολή των εισαγωγικών δασμών, με το συντελεστή που ισχύει κατά την ημερομηνία του χρησιδανείου, της μίσθωσης ή της μεταβίβασης και με βάση το είδος των εμπορευμάτων και τη δασμολογητέα αξία που βεβαιώνουν ή αποδέχονται οι τελεωνειακές αρχές κατά την ίδια ημερομηνία.

Άρθρο 62

1. Οι αναφερόμενοι στο άρθρο 59 οργανισμοί που παύουν, εντός της πενταετούς προθεσμίας από την ημερομηνία της θέσης σε ελεύθερη κυκλοφορία, να πληρούν τις απαιτούμενες προϋποθέσεις για την παροχή ατέλειας ή που σκοπεύουν να χρησιμοποιήσουν ένα αντικείμενο το οποίο έχει εισαχθεί ατελώς για σκοπούς άλλους από τους αναφερόμενους στο εν λόγω άρθρο είναι υποχρεωμένοι να ενημερώσουν σχετικά τις τελωνειακές αρχές.

2. Τα εμπορεύματα και είδη που παραμένουν στην κατοχή των οργανισμών που παύουν να πληρούν τις προϋποθέσεις για τη χορήγηση ατέλειας υπόκεινται στην καταβολή των οικείων εισαγωγικών δασμών, με το συντελεστή που ισχύει την ημερομηνία κατά την οποία παύουν να συντρέχουν οι προϋποθέσεις αυτές και με βάση το είδος του αντικειμένου και τη δασμολογητέα αξία την οποία βεβαιώνουν ή αποδέχονται οι τελωνειακές αρχές κατά την ίδια ημερομηνία.

Τα εμπορεύματα και είδη που χρησιμοποιούνται από το δικαιούχο οργανισμό για σκοπούς άλλους από τους προβλεπόμενους στο άρθρο 59 υπόκεινται στην καταβολή των οικείων εισαγωγικών δασμών, με το συντελεστή που ισχύει την ημερομηνία κατά την οποία αυτά τάσσονται σε διαφορετική χρήση, ανάλογα με το είδος του αντικειμένου και με βάση τη δασμολογητέα αξία που βεβαιώνουν ή αποδέχονται οι τελωνειακές αρχές κατά την ίδια ημερομηνία.

Κεφάλαιο VIII Αντικείμενα που προορίζονται για μειονεκτούντα άτομα

Άρθρο 63

1. Παρέχεται απαλλαγή από εισαγωγικούς δασμούς για τα είδη που έχουν επινοηθεί ειδικά για την εκπαίδευση, την κατάρτιση, την απασχόληση, την κοινωνική ένταξη και τη μόρφωση των ατόμων με ειδικές ανάγκες, όταν εισάγονται:

- είτε από τα ίδια τα άτομα με ειδικές ανάγκες και για δική τους χρήση,

- είτε από ιδρύματα ή οργανισμούς, που έχουν ως κύρια δραστηριότητα την εκπαίδευση ατόμων με ειδικές ανάγκες ή τη συνδρομή σε αυτά τα άτομα και τα οποία είναι εγκεκριμένα από τις τελωνειακές αρχές των κρατών μελών για να παραλαμβάνουν τέτοια αντικείμενα ατελώς.

2. Η απαλλαγή που αναφέρεται στην παράγραφο 1 ισχύει για ανταλλακτικά, συστατικά μέρη ή παρελκόμενα ειδικά για τα συγκεκριμένα αντικείμενα, και για εργαλεία που πρόκειται να χρησιμοποιηθούν για τη συντήρηση, τον έλεγχο, τη βαθμονόμηση ή την επισκευή των αντικειμένων. Τέτοια ανταλλακτικά συστατικά μέρη, παρελκόμενα και εργαλεία πρέπει να εισάγονται ταυτόχρονα με τα είδη αυτά. Ωστόσο, είναι δυνατό να εισαχθούν αργότερα υπό τον όρο ότι μπορεί να αποδειχθεί ότι προορίζονται είτε για:

- αντικείμενα που είχαν εισαχθεί προηγουμένως ατελώς, είτε

- αντικείμενα που θα μπορούσαν να εισαχθούν ατελώς αν η εισαγωγή είχε πραγματοποιηθεί κατά τη στιγμή που ζητήθηκε απαλλαγή για τα συγκεκριμένα ανταλλακτικά, συστατικά μέρη ή παρελκόμενα και εργαλεία.

3. Τα ιδρύματα ή οι οργανισμοί που αναφέρονται στη δεύτερη περίπτωση της παραγράφου 1 είναι δυνατό να εισάγουν ατελώς αντικείμενα τα οποία πρόκειται να μεταποιηθούν σε είδη που προορίζονται ειδικά για την εκπαίδευση, την κατάρτιση, την απασχόληση, την κοινωνική ένταξη ή τη μόρφωση ατόμων με ειδικές ανάγκες, υπό τον όρο ότι το παραγόμενο προϊόν θα μπορούσε επίσης να εισαχθεί ατελώς βάσει της παραγράφου 1. Για κάθε εισαγωγή απαιτείται η έκδοση άδειας εκ μέρους των τελωνειακών αρχών, οι οποίες είναι δυνατό να καθορίζουν τις προϋποθέσεις που θεωρούν αναγκαίες για να διασφαλίζεται ότι δεν θίγονται τα συμφέροντα της κοινοτικής βιομηχανίας στο σχετικό κλάδο παραγωγής.

Άρθρο 64

1. Για την εφαρμογή των διατάξεων του άρθρου 63 ως:

- «άτομα με ειδικές ανάγκες» νοούνται τα άτομα με σοβαρές ανεπάρκειες, ανικανότητες ή μειονεξίες που οφείλονται σε σωματικές βλάβες, συμπεριλαμβανομένων των βλαβών των αισθήσεων, ή σε διανοητικές ή ψυχικές βλάβες οι οποίες περιορίζουν ή αποκλείουν την εκτέλεση δραστηριότητας ή λειτουργίας η οποία θεωρείται κανονική για έναν άνθρωπο,

- «αντικείμενα που έχουν επινοηθεί ειδικά για την εκπαίδευση, την κατάρτιση, την απασχόληση, την κοινωνική ένταξη και τη μόρφωση των ατόμων με ειδικές ανάγκες» νοούνται τα αντικείμενα που επιτρέπουν στα μειονεκτούντα άτομα να αντισταθμίζουν την περιορισμένη σωματική ή διανοητική τους ικανότητα ή/και να αποκτούν επαφή παθητική ή ενεργό με την κοινωνία,

- «που έχουν επινοηθεί ειδικά» νοείται το γεγονός ότι, λόγω της κατασκευής του ή των σημαντικών μεταγενέστερων προσαρμογών συνήθους αντικειμένου, το συγκεκριμένο αντικείμενο παρουσιάζει τα τεχνικά χαρακτηριστικά τα οποία του επιτρέπουν να χρησιμοποιείται υπό κανονικές συνθήκες αποκλειστικά από άτομα με ειδικές ανάγκες.

Άρθρο 65

Εφόσον κρίνεται αναγκαίο, ορισμένα αντικείμενα είναι δυνατό να εξαιρεθούν, σύμφωνα με τη διαδικασία που περιγράφεται στο άρθρο 249, παράγραφοι 2 και 3, του κώδικα, από το δικαίωμα απαλλαγής, όταν διαπιστώνεται ότι η ατελής εισαγωγή των εν λόγω οργάνων ή συσκευών θίγει τα συμφέροντα της κοινοτικής βιομηχανίας στο σχετικό κλάδο παραγωγής.

Κεφάλαιο ΙΧ Αντικείμενα που προορίζονται για τα θύματα καταστροφών

Άρθρο 66

1. Με την επιφύλαξη των διατάξεων των άρθρων 67 ως 71, παρέχεται απαλλαγή από εισαγωγικούς δασμούς για εμπορεύματα που εισάγονται από δημόσιους ή άλλους εγκεκριμένους από τις τελωνειακές αρχές ευαγείς ή φιλανθρωπικούς οργανισμούς, με σκοπό:

α) είτε να διανεμηθούν δωρεάν σε θύματα καταστροφών που πλήττουν το έδαφος ενός ή περισσότερων κρατών μελών,

β) είτε να τεθούν δωρεάν στη διάθεση των θυμάτων τέτοιων καταστροφών, ενώ εξακολουθούν να παραμένουν στην κυριότητα των εν λόγω οργανισμών.

2. Η ατέλεια της παραγράφου 1 παρέχεται με τις ίδιες προϋποθέσεις και για τα εμπορεύματα που εισάγονται από τις μονάδες βοήθειας για να καλύψουν τις ανάγκες τους κατά τη διάρκεια της επέμβασής τους.

Άρθρο 67

1. Εξαιρούνται από την ατέλεια οι ύλες και τα αγαθά εξοπλισμού που προορίζονται για την ανόρθωση των ζωνών που έχουν πληγεί.

2. Η ατέλεια περιορίζεται στα εμπορεύματα που τίθενται σε ελεύθερη κυκλοφορία εντός δύο ετών μετά την καταστροφή.

Άρθρο 68

Η ατέλεια παρέχεται μόνο στους οργανισμούς που τηρούν λογιστικά βιβλία, τα οποία επιτρέπουν στις τελωνειακές αρχές τον έλεγχο των εργασιών τους, και οι οποίοι παρέχουν όλα τα εχέγγυα που κρίνονται απαραίτητα.

Άρθρο 69

Κατά τη διάρκεια πενταετούς περιόδου από την ημερομηνία θέσης τους σε ελεύθερη κυκλοφορία, τα εμπορεύματα που αναφέρονται στο άρθρο 66, παράγραφος 1, δεν μπορούν να αποτελέσουν, εκ μέρους του δικαιούχου οργανισμού, αντικείμενο χρησιδανείου, μίσθωσης ή μεταβίβασης εξ επαχθούς ή χαριστικής αιτίας για σκοπούς άλλους από εκείνους που προβλέπονται στο εν λόγω άρθρο, αν δεν ενημερωθούν προηγουμένως οι τελωνειακές αρχές.

Άρθρο 70

Σε περίπτωση χρησιδανείου, μίσθωσης ή μεταβίβασης των εμπορευμάτων που αναφέρονται στο άρθρο 66, παράγραφος 1, κατά τη διάρκεια πενταετούς περιόδου από την ημερομηνία θέσης σε ελεύθερη κυκλοφορία, σε οργανισμό που δικαιούται ατέλειας κατ' εφαρμογή του άρθρου 66 ή στις περιπτώσεις όπου εφαρμόζεται η παράγραφος 1, στοιχείο β), του εν λόγω άρθρου, ενδεχομένως σε οργανισμό που δικαιούται ατέλειας κατ' εφαρμογή του άρθρου 59, παράγραφος 1, στοιχείο α), η ατέλεια εξακολουθεί να ισχύει εφόσον οι οργανισμοί αυτοί χρησιμοποιούν τα εν λόγω εμπορεύματα για σκοπούς που δικαιολογούν την παροχή παρόμοιων ατελειών.

Σε άλλες περιπτώσεις, το χρησιδάνειο, η μίσθωση ή η μεταβίβαση, κατά τη διάρκεια πενταετούς περιόδου από την ημερομηνία θέσης σε ελεύθερη κυκλοφορία, εξαρτάται από την προηγούμενη καταβολή των εισαγωγικών δασμών, με το συντελεστή που ισχύει κατά την ημερομηνία του χρησιδανείου, της μίσθωσης ή της μεταβίβασης και με βάση το είδος και τη δασμολογητέα αξία που βεβαιώνουν ή αποδέχονται οι τελωνειακές αρχές κατά την ίδια ημερομηνία.

Άρθρο 71

1. Οι αναφερόμενοι στο άρθρο 66 οργανισμοί που παύουν, εντός της πενταετούς προθεσμίας από την ημερομηνία της θέσης σε ελεύθερη κυκλοφορία, να πληρούν τις απαιτούμενες προϋποθέσεις για την παροχή ατέλειας ή που σκοπεύουν να χρησιμοποιήσουν εμπορεύματα τα οποία έχουν εισαχθεί ατελώς για σκοπούς άλλους από τους αναφερόμενους στο εν λόγω άρθρο είναι υποχρεωμένοι να ενημερώσουν σχετικά τις τελωνειακές αρχές.

2. Για τα εμπορεύματα που παραμένουν στην κατοχή των οργανισμών που παύουν να πληρούν τις προϋποθέσεις για τη χορήγηση της ατέλειας, η ατέλεια εξακολουθεί να ισχύει όταν τα εμπορεύματα μεταβιβάζονται σε οργανισμό που δικαιούται ατέλειας κατ' εφαρμογή του άρθρου 66 ή, ενδεχομένως, του άρθρου 59, παράγραφος 1, στοιχείο α), εφόσον ο οργανισμός αυτός χρησιμοποιεί τα εν λόγω εμπορεύματα για σκοπούς που δικαιολογούν τη χορήγηση παρόμοιων ατελειών. Σε άλλες περιπτώσεις τα εμπορεύματα αυτά υπόκεινται στην καταβολή των οικείων εισαγωγικών δασμών, με το συντελεστή που ισχύει την ημερομηνία κατά την οποία παύουν να συντρέχουν οι προϋποθέσεις αυτές, ανάλογα με το είδος του αντικειμένου και με βάση τη δασμολογητέα αξία που βεβαιώνουν ή αποδέχονται οι τελωνειακές αρχές κατά την ίδια ημερομηνία.

3. Τα εμπορεύματα που χρησιμοποιούνται από το δικαιούχο οργανισμό για σκοπούς άλλους από τους προβλεπομένους στο άρθρο 66 υπόκεινται στην καταβολή των οικείων εισαγωγικών δασμών, με το συντελεστή που ισχύει την ημερομηνία κατά την οποία αυτά τάσσονται σε διαφορετική χρήση, ανάλογα με το είδος και με βάση τη δασμολογητέα αξία που βεβαιώνουν ή απόδέχονται οι τελωνειακές αρχές κατά την ίδια ημερομηνία.

ΤΙΤΛΟΣ VI ΕΙΣΑΓΩΓΕΣ ΠΟΥ ΣΥΝΔΕΟΝΤΑΙ ΜΕ ΤΗΝ ΑΣΚΗΣΗ ΔΡΑΣΤΗΡΙΟΤΗΤΑΣ ΕΜΠΟΡΙΚΟΥ ΧΑΡΑΚΤΗΡΑ

Κεφάλαιο Ι Επενδυτικά αγαθά και άλλα αγαθά εξοπλισμόυ που εισάγονται κατά τη μεταφορά της δραστηριότητας επιχείρησης

Άρθρο 72

1. Με την επιφύλαξη των διατάξεων των άρθρων 73 ως 77, παρέχεται απαλλαγή από εισαγωγικούς δασμούς για επενδυτικά αγαθά και άλλα αγαθά εξοπλισμού που εισάγονται από επιχειρήσεις οι οποίες μεταφέρουν στο τελωνειακό έδαφος της Κοινότητας τη δραστηριότητα που ασκούσαν σε τρίτη χώρα.

Η ατέλεια παρέχεται ακόμη και αν, με την ευκαιρία της μεταφοράς της δραστηριότητας, πραγματοποιούνται αλλαγές στη νομική μορφή ή τη σύνθεση των οργάνων διαχείρισης της επιχείρησης.

2. Για την εφαρμογή της παραγράφου 1, νοείται ως:

- «δραστηριότητα», κάθε οικονομική δραστηριότητα στον τομέα της παραγωγής, του εμπορίου ή της παροχής υπηρεσιών, συμπεριλαμβανομένων των μεταλλευτικών ή των γεωργικών δραστηριοτήτων και εκείνων των ελεύθερων ή εξομοιούμενων προς ελεύθερα επαγγελμάτων,

- «επενδυτικά αγαθά και άλλα αγαθά εξοπλισμού», τα υλικά γραφείου ή καταστήματος καθώς και τα τεχνικά υλικά που είναι αναγκαία για τη λειτουργία της επιχείρησης. Όταν πρόκειται για γεωργική επιχείρηση, το ζωικό κεφάλαιο, που ανήκει στην εκμετάλλευση, αποτελεί επίσης αγαθό εξοπλισμού,

- «επιχείρηση», μια αυτόνομη οικονομική μονάδα, ανεξάρτητα από το αν πρόκειται για πλήρη μονάδα ή για τμήμα της μονάδας αυτής, που λειτουργεί, όμως, κατά τρόπο αυτόνομο.

Άρθρο 73

Η ατέλεια του άρθρου 72 περιορίζεται στα αγαθά εξοπλισμού τα οποία:

α) εκτός από ειδικές περιπτώσεις που δικαιολογούνται από τις περιστάσεις, χρησιμοποιήθηκαν πράγματι από την επιχείρηση στην τρίτη χώρα από την οποία αυτή μεταφέρεται, πριν από την παύση της δραστηριότητάς της 7

β) προορίζονται για την ίδια χρήση μετά τη μεταφορά αυτή 7

γ) είναι ανάλογα με το είδος και το μέγεθος της συγκεκριμένης επιχείρησης.

Άρθρο 74

1. Η ατέλεια παρέχεται μόνο σε επιχειρήσεις οι οποίες παύουν οριστικά τη δραστηριότητά τους στην τρίτη χώρα προέλευσης για να ασκήσουν παρόμοια δραστηριότητα στο τελωνειακό έδαφος της Κοινότητας.

2. Δεν παρέχεται ατέλεια σε επιχειρήσεις των οποίων η μεταφορά στο τελωνειακό έδαφος της Κοινότητας έχει ως αιτία ή αντικείμενο τη συγχώνευση, την απορρόφηση ή οποιαδήποτε άλλη σχέση με επιχείρηση εγκατεστημένη στο τελωνειακό έδαφος της Κοινότητας, χωρίς να δημιουργείται καινούρια δραστηριότητα.

Άρθρο 75

Εξαιρούνται από την ατέλεια:

α) τα μεταφορικά μέσα που δεν αποτελούν μέσα παραγωγής αγαθών ή προσφοράς υπηρεσιών, όπως μεταξύ άλλων κινητά εργαστήρια ή κινητές μονάδες εκπομπής του ήχου 7

β) οι κάθε είδους προμήθειες που προορίζονται για ανθρώπινη κατανάλωση ή για διατροφή ζώων 7

γ) τα καύσιμα και τα αποθέματα πρώτων υλών ή τελικών ή ημικατεργασμένων προϊόντων 7

δ) ζώα τα οποία βρίσκονται στην κατοχή ζωεμπόρων.

Άρθρο 76

Εκτός από ειδικές περιπτώσεις, που δικαιολογούνται από τις περιστάσεις, η η ατέλεια του άρθρου 72 παρέχεται μόνο για τα αγαθά εξοπλισμού που διασαφίζονται για τη θέση σε ελεύθερη κυκλοφορία πριν λήξει η δωδεκάμηνη προθεσμία που υπολογίζεται από την ημερομηνία παύσης της δραστηριότητας της επιχείρησης στην τρίτη χώρα προέλευσης.

Άρθρο 77

1. Μέχρι τη λήξη της δωδεκάμηνης προθεσμίας που υπολογίζεται από την ημερομηνία αποδοχής της διασάφησης για τη θέση σε ελεύθερη κυκλοφορία, τα αγαθά εξοπλισμού για τα οποία χορηγήθηκε ατέλεια δεν μπορούν να αποτελέσουν αντικείμενο χρησιδανείου, ενεχύρου, μίσθωσης ή μεταβίβασης εξ επαχθούς ή χαριστικής αιτίας, αν δεν ενημερωθούν προηγουμένως οι τελωνειακές αρχές.

Ο περιορισμός αυτός μπορεί να παραταθεί μέχρι τους 36 μήνες, όσον αφορά τη μίσθωση ή τη μεταβίβαση, όταν υπάρχει κίνδυνος κατάχρησης.

2. Το χρησιδάνειο, το ενέχυρο, η μίσθωση ή η μεταβίβαση που πραγματοποιείται πριν από τη λήξη της προθεσμίας της παραγράφου 1 συνεπάγεται την καταβολή των αναλογούντων εισαγωγικών δασμών, με το συντελεστή που ισχύει κατά την ημερομηνία του χρησιδανείου, ενεχύρου, μίσθωσης ή μεταβίβασης και με βάση το είδος των εμπορευμάτων και τη δασμολογητέα αξία που αναγνωρίζουν ή αποδέχονται οι τελωνειακές αρχές κατά την ίδια ημερομηνία.

Άρθρο 78

1. Οι διατάξεις των άρθρων 72 ως 77 εφαρμόζονται κατ' αναλογία και για τα αγαθά εξοπλισμού που εισάγονται από νομικά πρόσωπα που ασκούν μη κερδοσκοπική δραστηριότητα και τα οποία μεταφέρουν τη δραστηριότητα αυτή από μια τρίτη χώρα στο τελωνειακό έδαφος της Κοινότητας.

2. Η παροχή της ατέλειας για άτομα που ασκούν ελεύθερο ή εξομοιούμενο προς ελεύθερο επάγγελμα προϋποθέτει ότι τα εν λόγω πρόσωπα έχουν άδεια για άσκηση του επαγγέλματός τους στην Κοινότητα.

Κεφάλαιο ΙΙ Προϊόντα τα οποία πορίζονται κοινοτικοί παραγωγοί γεωργικών προϊόντων από ακίνητα που βρίσκονται σε τρίτη χώρα

Άρθρο 79

1. Με την επιφύλαξη των διατάξεων των άρθρων 80 και 81, παρέχεται απαλλαγή από εισαγωγικούς δασμούς για τα προϊόντα της γεωργίας, της κτηνοτροφίας, της μελισσοκομίας, της κηπουρικής ή της δασοκομίας που προέρχονται από ακίνητα ευρισκόμενα σε τρίτη χώρα, σε άμεση γειτνίαση με το τελωνειακό έδαφος της Κοινότητας, και των οποίων η εκμετάλλευση πραγματοποιείται από παραγωγούς γεωργικών προϊόντων, που η έδρα της εκμετάλλευσής τους βρίσκεται στο εν λόγω τελωνειακό έδαφος και σε άμεση γειτνίαση με τη συγκεκριμένη τρίτη χώρα.

2. Για να υπαχθούν στις ευνοϊκές διατάξεις της παραγράφου 1, τα κτηνοτροφικά προϊόντα πρέπει να προέρχονται από ζώα καταγωγής Κοινότητας ή από ζώα που έχουν τεθεί σε ελεύθερη κυκλοφορία στην Κοινότητα.

Άρθρο 80

Η ατέλεια περιορίζεται στα προϊόντα που δεν έχουν υποβληθεί σε άλλη επεξεργασία εκτός από αυτή που συνήθως ακολουθείται μετά από τη συγκομιδή ή την παραγωγή.

Άρθρο 81

Η ατέλεια παρέχεται μόνο για τα προϊόντα που λαμβάνονται από τον ίδιο τον παραγωγό από κτήματα σε τρίτη χώρα και εισάγονται στο τελωνειακό έδαφος της Κοινότητας από τον ίδιο ή για λογαριασμό του.

Άρθρο 82

Οι διατάξεις των άρθρων 79 ως 81 εφαρμόζονται κατ' αναλογία στα προϊόντα αλιείας ή ιχθυοκαλλιέργειας που λαμβάνονται από κοινοτικούς αλιείς στις λίμνες και τους ποταμούς που αποτελούν τα σύνορα μεταξύ του τελωνειακού εδάφους της Κοινότητας και τρίτης χώρας. Το ίδιο ισχύει και για τα προϊόντα του κυνηγίου που πραγματοποιείται από κοινοτικούς κυνηγούς στις ίδιες λίμνες και ποταμούς.

Κεφάλαιο ΙΙΙ Σπόροι σποράς, λιπα σματα, φυτοφάρμακα και βελτιωτικά εδάφους που εισάγονται από παραγωγούς γεωργικών προϊόντων τρίτων χωρών για να χρησιμοποιηθούν σε παραμεθόρια προς τις χώρες αυτές κτήματα

Άρθρο 83

Με την επιφύλαξη των διατάξεων του άρθρου 84, παρέχεται απαλλαγή από εισαγωγικούς δασμούς για τους σπόρους σποράς, τα λιπάσματα, τα φυτοφάρμακα και τα βελτιωτικά εδάφους που πρόκειται να χρησιμοποιηθούν για την εκμετάλλευση ακινήτων ευρισκόμενων στο τελωνειακό έδαφος της Κοινότητας και σε άμεση γειτνίαση με τρίτη χώρα, τα οποία εκμεταλλεύονται παραγωγοί γεωργικών προϊόντων, των οποίων η έδρα της εκμετάλλευσης βρίσκεται στην εν λόγω τρίτη χώρα σε άμεση γειτνίαση με τα σύνορα του τελωνειακού εδάφους της Κοινότητας.

Άρθρο 84

1. Η ατέλεια περιορίζεται στις ποσότητες σπόρων σποράς, λιπασμάτων ή άλλων προϊόντων, που είναι απαραίτητες για τις ανάγκες εκμετάλλευσης των κτημάτων.

2. Παρέχεται μόνο για τους σπόρους σποράς, τα λιπάσματα ή άλλα προϊόντα που εισάγονται απευθείας στο τελωνειακό έδαφος της Κοινότητας από τον παραγωγό γεωργικών προϊόντων ή για λογαριασμό του.

Τα κράτη μέλη είναι δυνατό να εξαρτήσουν την ατέλεια από τον όρο της αμοιβαιότητας.

Κεφάλαιο IV Εμπορεύματα που εισάγονται για εμπορική διαφήμιση

Α. Εμπορικά δείγματα ασήμαντης αξίας

Άρθρο 85

1. Με την επιφύλαξη των διατάξεων του άρθρου 89, παράγραφος 1, στοιχείο α), παρέχεται απαλλαγή από εισαγωγικούς δασμούς για εμπορικά δείγματα κάθε είδους ασήμαντης αξίας, τα οποία μπορούν να χρησιμεύσουν μόνο για την επιδίωξη παραγγελιών εμπορευμάτων του ίδιου είδους, που πρόκειται να εισαχθούν στο τελωνειακό έδαφος της Κοινότητας.

2. Για να εισαχθούν ατελώς ορισμένα αντικείμενα, οι τελωνειακές αρχές απαιτούν την οριστική αχρήστευση ειδών που θα μπορούσαν να χρησιμοποιηθούν κατ' αυτό τον τρόπο, με σχίσιμο, διάτρηση, ανεξίτηλη και εμφανή σήμανση ή οποιαδήποτε άλλη μέθοδο, υπό την προϋπόθεση ότι αυτή η ενέργεια δεν τους αφαιρεί την ιδιότητα του δείγματος.

3. Κατά την έννοια της παραγράφου 1, με τοιν όρο «εμπορικά δείγματα» νοείται κάθε είδος ή δείγμα που είναι αντιπροσωπευτικό μιας κατηγορίας εμπορευμάτων και του οποίου ο τρόπος παρουσίασης και η ποσότητα για κάθε είδος ή ποιότητα εμπορεύματος καθιστά αδύνατη τη χρήση τους για άλλους σκοπούς εκτός από την έρευνα της αγοράς.

Β. Έντυπο διαφημιστικό υλικό και είδη για διαφημιστικούς σκοπούς

Άρθρο 86

Με την επιφύλαξη των διατάξεων του άρθρου 87, παρέχεται απαλλαγή από εισαγωγικούς δασμούς για διαφημιστικά έντυπα όπως κατάλογοι, τιμοκατάλογοι, οδηγίες χρήσεως ή εμπορικές αγγελίες που αφορούν:

α) τα εμπορεύματα που πωλούνται ή ενοικιάζονται, ή

β) την παροχή υπηρεσιών

εκ μέρους προσώπου εγκατεστημένου εκτός του τελωνειακού εδάφους της Κοινότητας.

Άρθρο 87

Η ατέλεια του άρθρου 86 περιορίζεται στο έντυπο διαφημιστικό υλικό που συγκεντρώνει τις εξής προϋποθέσεις:

α) πρέπει να αναγράφεται σ' αυτό κατά τρόπο εμφανή η επωνυμία της επιχείρησης που παράγει, πωλεί ή ενοικιάζει τα εμπορεύματα ή παρέχει τις σχετικές υπηρεσίες 7

β) κάθε αποστολή πρέπει να περιέχει ένα μόνο έντυπο ή, αν αποτελείται από πολλά έντυπα, ένα μόνο αντίτυπο κάθε εντύπου. Μπορεί, πάντως, να παρασχεθεί ατέλεια για αποστολές που περιέχουν πολλά αντίτυπα του ίδιου εντύπου, αν το συνολικό μεικτό βάρος τους δεν υπερβαίνει το 1 χιλιόγραμμο 7

γ) τα έντυπα δεν πρέπει να αποτελούν αντικείμενα ομαδικών αποστολών από έναν μόνο αποστολέα προς έναν μόνο παραλήπτη.

Άρθρο 88

Παρέχεται επίσης απαλλαγή από εισαγωγικούς δασμούς για τα διαφημιστικά αντικείμενα τα οποία προσφέρονται δωρεάν από τους προμηθευτές στην πελατεία τους, υπό την προϋπόθεση ότι:

- δεν έχουν ίδια εμπορική αξία,

- δεν είναι δυνατό να χρησιμοποιηθούν για σκοπούς άλλους από τη διαφήμιση.

Γ. Προϊόντα που χρησιμοποιούνται ή καταναλώνονται κατά τη διάρκεια εμπορικής έκθεσης ή παρόμοιας εκδήλωσης

Άρθρο 89

1. Με την επιφύλαξη των διατάξεων των άρθρων 90 ως 93, παρέχεται απαλλαγή από εισαγωγικούς δασμούς για:

α) τα αντιπροσωπευτικά μικροδείγματα εμπορευμάτων που κατασκευάζονται έξω από το τελωνειακό έδαφος της Κοινότητας, τα οποία προορίζονται για έκθεση ή παρόμοια εκδήλωση 7

β) τα εμπορεύματα που εισάγονται με αποκλειστικό σκοπό να επιδειχθούν ή να χρησιμοποιηθούν κατά την επίδειξη μηχανών και συσκευών που κατασκευάζονται έξω από το τελωνειακό έδαφος της Κοινότητας και παρουσιάζονται σε έκθεση ή παρόμοια εκδήλωση 7

γ) τα διάφορα υλικά μικρής αξίας, όπως χρώματα, βερνίκια, χαρτιά ταπετσαρίας, κ.λπ., που χρησιμοποιούνται από τους εκπροσώπους τρίτων χωρών για την κατασκευή, τη διαμόρφωση και τη διακόσμηση προσωρινών περιπτέρων εκθέσεων ή παρόμοιων εκδηλώσεων και με τη χρησιμοποίησή τους καταστρέφονται 7

δ) έντυπα, καταλόγους, ενημερωτικά φυλλάδια, τιμοκαταλόγους, διαφημιστικές αφίσες, εικονογραφημένα ή όχι ημερολόγια, φωτογραφίες χωρίς πλαίσιο και άλλα αντικείμενα που παρέχονται δωρεάν ως διαφήμιση εμπορευμάτων που κατασκευάζονται έξω από το τελωνειακό έδαφος της Κοινότητας και που παρουσιάζονται σε έκθεση ή παρόμοια εκδήλωση.

2. Για την εφαρμογή της παραγράφου 1, με τον όρο «έκθεση ή παρόμοια εκδήλωση» νοούνται:

α) οι εκθέσεις, εμποροπανηγύρεις, εμπορικά σαλόνια και παρόμοιες εκδηλώσεις του εμπορίου, της βιομηχανίας, της γεωργίας και της βιοτεχνίας 7

β) οι εκθέσεις ή εκδηλώσεις που οργανώνονται για φιλανθρωπικούς κυρίως σκοπούς 7

γ) οι εκθέσεις ή εκδηλώσεις που οργανώνονται κυρίως για επιστημονικό, τεχνικό, βιοτεχνικό, καλλιτεχνικό, εκπαιδευτικό ή μορφωτικό, αθλητικό, θρησκευτικό ή λατρευτικό, συνδικαλιστικό ή τουριστικό σκοπό, ή για την προώθηση της αμοιβαίας κατανοήσεως των λαών 7

δ) οι συναντήσεις αντιπροσώπων διεθνών οργανισμών ή ενώσεων 7

ε) οι τελετές και οι εκδηλώσεις με επίσημο ή αναμνηστικό χαρακτήρα.

Εξαιρούνται οι εκθέσεις που διοργανώνονται από ιδιώτες σε καταστήματα ή εμπορικούς χώρους με σκοπό την πώληση εμπορευμάτων τρίτων χωρών.

Άρθρο 90

Η ατέλεια του άρθρου 89, παράγραφος 1, στοιχείο α), περιορίζεται στα δείγματα που:

α) εισάγονται δωρεάν ως δείγματα από τρίτες χώρες ή λαμβάνονται στην εκδήλωση από εμπορεύματα που έχουν εισαχθεί χωρίς συσκευασία από τις χώρες αυτές 7

β) προορίζονται να διανεμηθούν δωρεάν στο κοινό κατά τη διάρκεια της εκδήλωσης, για να χρησιμοποιηθούν ή να αναλωθούν από τα πρόσωπα στα οποία διανέμονται 7

γ) είναι φανερό ότι πρόκειται για δείγματα διαφημιστικού χαρακτήρα με μικρή αξία κατά μονάδα

δ) δεν είναι κατάλληλα για εμπορία και προσφέρονται, ενδεχομένως, σε συσκευασίες που περιέχουν ποσότητα εμπορεύματος μικρότερη από την πιο μικρή ποσότητα του ίδιου εμπορεύματος που πωλείται στο εμπόριο 7

ε) όσον αφορά τα είδη διατροφής και τα ποτά που δεν είναι συσκευασμένα κατά τον τρόπο που αναφέρει η περίπτωση δ), καταναλώνονται επιτόπου κατά τη διάρκεια της εκδήλωσης 7

στ) η συνολική αξία τους και η ποσότητά τους είναι ανάλογες με το είδος της εκδήλωσης, τον αριθμό των επισκεπτών και το μέγεθος της συμμετοχής του εκθέτη.

Άρθρο 91

Η ατέλεια του άρθρου 89, παράγραφος 1, περίπτωση β), περιορίζεται στα εμπορεύματα που:

α) αναλώνονται ή καταστρέφονται κατά τη διάρκεια της εκδήλωσης, και

β) η συνολική τους αξία και η ποσότητά τους είναι ανάλογες με το είδος της εκδήλωσης, τον αριθμό των επισκεπτών και το μέγεθος της συμμετοχής του εκθέτη.

Άρθρο 92

Η ατέλεια του άρθρου 89, παράγραφος 1, περίπτωση δ), περιορίζεται στα διαφημιστικά έντυπα και αντικείμενα που:

α) προορίζονται αποκλειστικά για δωρεάν διανομή στο κοινό στον τόπο της εκδήλωσης 7

β) η συνολική αξία τους και η ποσότητά τους είναι ανάλογες με το είδος της εκδήλωσης, τον αριθμό των επισκεπτών και το μέγεθος της συμμετοχής του εκθέτη.

Άρθρο 93

Εξαιρούνται από την ατέλεια του άρθρου 89, παράγραφος 1, περιπτώσεις α) και β):

α) οι αλκοόλες και τα αλκοολούχα ποτά 7

β) τα προϊόντα καπνού 7

γ) τα καύσιμα (στερεά, υγρά ή αέρια).

Κεφάλαιο V Εμπορεύματα που εισάγονται για εξετάσεις, αναλύσεις ή δοκιμές

Άρθρο 94

Με την επιφύλαξη των διατάξεων των άρθρων 95 ως 97, παρέχεται απαλλαγή από εισαγωγικούς δασμούς για εμπορεύματα που προορίζονται να υποβληθούν σε εξετάσεις, αναλύσεις ή δοκιμές για τον προσδιορισμό της σύνθεσης, της ποιότητας και των άλλων τεχνικών χαρακτηριστικών τους, με σκοπό είτε την απόκτηση σχετικών πληροφοριών είτε τη βιομηχανική ή εμπορική έρευνα, υπό την προϋπόθεση ότι:

- οι εξετάσεις, αναλύσεις ή δοκιμές δεν αποτελούν οι ίδιες ενέργειες για την προώθηση των αγορών,

- δεν υπερβαίνουν τις ποσότητες που είναι απολύτως αναγκαίες για τους σκοπούς για τους οποίους αυτά εισάγονται. Οι ποσότητες αυτές καθορίζονται για κάθε περίπτωση από τις τελωνειακές αρχές, αφού ληφθούν υπόψη οι εν λόγω σκοποί.

Άρθρο 95

Για την εφαρμογή των διατάξεων του άρθρου 94 ως:

α) «τεχνικά χαρακτηριστικά» νοούνται τόσο τα εγγενή χαρακτηριστικά του εξεταζόμενου εμπορεύματος όσο και τα εξωτερικά χαρακτηριστικά του συμπεριλαμβανομένων, μεταξύ άλλων, των αντιδράσεων του εμπορεύματος σε συγκεκριμένο περιβάλλον (βαθμός υγρασίας, θερμοκρασία, κ.λπ.) 7

β) εξετάσεις, αναλύσεις ή δοκιμές «με σκοπό την απόκτηση σχετικών πληροφοριών» νοούνται όλες οι ενέργειες οι οποίες αποσκοπούν στη συγκέντρωση αντικειμενικών γνώσεων για τα εμπορεύματα, ή στη βελτίωση των γνώσεων αυτών, δεν έχουν καμία σχέση με οποιαδήποτε βιομηχανική ή εμπορική δραστηριότητα και περιλαμβάνουν, μεταξύ άλλων, την ανάλυση ποιότητας, τον έλεγχο της τήρησης των προτύπων, την πραγματογνωμοσύνη και την έγκριση 7

γ) εξετάσεις, αναλύσεις ή δοκιμές «με σκοπό τη βιομηχανική ή εμπορική έρευνα» νοούνται όλες οι ενέργειες που αποσκοπούν στη συγκέντρωση αντικειμενικών γνώσεων για τα εμπορεύματα, ή στη βελτίωση αυτών των γνώσεων, και οι οποίες μπορούν να πραγματοποιηθούν κατά την προπαρασκευαστική φάση βιομηχανικής ή εμπορικής δραστηριότητας (μελέτες σε τράπεζες δοκιμών, δοκιμές οχημάτων σε ειδικά διαμορφωμένους χώρους, κλινικές δοκιμές φαρμάκων, κ.λπ.), υπό την προϋπόθεση ότι αυτές δεν αποτελούν, οι ίδιες, μέρος οικονομικού κύκλου παραγωγής.

Άρθρο 96

1. Η παροχή της ατέλειας του άρθρου 94 προϋποθέτει ότι τα εμπορεύματα που υποβάλλονται σε εξετάσεις, αναλύσεις ή δοκιμές αναλώνονται ή καταστρέφονται εντελώς κατά τη διάρκεια αυτών των εξετάσεων, αναλύσεων ή δοκιμών, εκτός αν οι τελωνειακές αρχές ορίσουν άλλως.

2. α) Οι τελωνειακές αρχές είναι δυνατό να συμφωνήσουν ότι τα εναπομένοντα προϊόντα, υπό τον έλεγχο αυτών των αρχών:

- είτε καταστρέφονται εντελώς ή χάνουν κάθε εμπορική αξία μετά το πέρας των εξετάσεων, αναλύσεων ή δοκιμών,

- είτε παραχωρούνται δωρεάν προς το Δημόσιο, αν η εθνική νομοθεσία προβλέπει τέτοια δυνατότητα,

- είτε εξάγονται από το τελωνειακό έδαφος της Κοινότητας, αν οι περιστάσεις το δικαιολογούν επαρκώς 7

β) αν δεν εφαρμόζονται οι διατάξεις του στοιχείου α), τότε τα εναπομένοντα προϊόντα:

- υπόκεινται στους οικείους εισαγωγικούς δασμούς, με το συντελεστή που ισχύει κατά την ημερομηνία τερματισμού των εξετάσεων, αναλύσεων ή δοκιμών, ανάλογα με το είδος και με βάση τη δασμολογητέα αξία που αναγνωρίζουν ή αποδέχονται οι τελωνειακές αρχές κατά την ίδια ημερομηνία, ή

- ο ενδιαφερόμενος μπορεί, με τη συγκατάθεση και υπό τον έλεγχο των αρμοδίων αρχών, να μετατρέψει τα προϊόντα που πράγματι εναπομένουν σε απορρίμματα ή θραύσματα. Στην περίπτωση αυτή, οι εισαγωγικοί δασμοί που πρέπει να εισπραχθούν είναι αυτοί που αναλογούν στα εν λόγω απορρίματα ή θραύσματα κατά την ημερομηνία κατά την οποία αυτά προκύπτουν.

3. Για την εφαρμογή της παραγράφου 2, με τον όρο «εναπομένοντα προϊόντα» ή «προϊόντα που πράγματι εναπομένουν» νοούνται είτε τα προϊόντα που προκύπτουν από τις εξετάσεις, αναλύσεις ή δοκιμές είτε τα εμπορεύματα που δεν χρησιμοποιήθηκαν στις πράξεις αυτές.

Άρθρο 97

Οι τελωνειακές αρχές ορίζουν την προθεσμία μέσα στην οποία πρέπει να πραγματοποιηθούν οι εξετάσεις, αναλύσεις ή δοκιμές και τις διοικητικές διατυπώσεις που πρέπει να ολοκληρωθούν για να εξασφαλιστεί ότι τα εμπορεύματα θα χρησιμοποιηθούν για τους προβλεπόμενους σκοπούς.

ΤΙΤΛΟΣ VII ΕΙΣΑΓΩΓΕΣ ΕΜΠΟΡΕΥΜΑΤΩΝ ΑΝΑΓΚΑΙΩΝ ΓΙΑ ΤΗΝ ΠΡΑΓΜΑΤΟΠΟΙΗΣΗ ΜΕΤΑΦΟΡΩΝ

Κεφάλαιο Ι Διάφορα παρεπόμενα υλικά για τη στοιβασία και την προστασία εμπορευμάτων κατά τη διάρκεια της μεταφοράς τους

Άρθρο 98

Παρέχεται απαλλαγή από εισαγωγικούς δασμούς για διάφορες ύλες όπως άχυρα, χαρτί και χαρτόνι, υαλοβάμβακα, ξυλεία, πλαστικές ύλες για τη στοιβασία και την προστασία των εμπορευμάτων (συμπεριλαμβανομένης και της θερμικής προστασίας), τα οποία χρησιμοποιούνται κατά τη μεταφορά εμπορευμάτων μεταξύ τρίτης χώρας και του τελωνειακού εδάφους της Κοινότητας, που δεν δύνανται κατά κανόνα να χρησιμοποιηθούν και πάλι.

Κεφάλαιο ΙΙ Στρωμνή, χορτονομή και άλλα είδη τροφής χρησιμοποιούμενα κατά τη διάρκεια μεταφοράς ζώων

Άρθρο 99

Παρέχεται απαλλαγή από εισαγωγικούς δασμούς για τη στρωμνή, τη χορτονομή και τις τροφές κάθε είδους που τοποθετούνται σε μεταφορικά μέσα τα οποία χρησιμοποιούνται για τη μεταφορά ζώων από τρίτη χώρα στο τελωνειακό έδαφος της Κοινότητας για να διανεμηθούν σ' αυτά κατά τη διαδρομή.

Κεφάλαιο ΙΙΙ Καύσιμα και λιπαντικά σε μεταφορικά μέσα και σε εμπορευματοκιβώτια ειδικής χρήσης

Άρθρο 100

1. Εισάγονται με απαλλαγή από εισαγωγικούς δασμούς, με την επιφύλαξη των άρθρων 101 και 102:

α) τα καύσιμα που περιέχονται στις κανονικές δεξαμενές καυσίμων:

- των επιβατικών και επαγγελματικών μεταφορικών μέσων,

- των εμπορευματοκιβωτίων ειδικής χρήσης

που εισέρχονται στο τελωνειακό έδαφος της Κοινότητας 7

β) τα καύσιμα που περιέχονται σε φορητές δεξαμενές καυσίμων, τις οποίες μεταφέρουν επιβατικά αυτοκίνητα οχήματα καθώς και μοτοσικλέτες, με ανώτατο όριο τα 10 λίτρα ανά όχημα που προορίζονται να χρησιμοποιηθούν στο συγκεκριμένο όχημα.

2. Κατά την έννοια της παραγράφου 1, νοούνται ως:

α) «εμπορευματοκιβώτιο ειδικής χρήσης» κάθε εμπορευματοκιβώτιο που φέρει ειδικά προσαρμοσμένες διατάξεις για τα συστήματα ψύξης, οξυγόνωσης, θερμικής μόνωσης ή άλλα συστήματα 7

β) «κανονικές δεξαμενές καυσίμων»:

- οι δεξαμενές που ο κατασκευαστής τοποθετεί σε όλα τα μεταφορικά μέσα του ίδιου τύπου με το εξεταζόμενο μεταφορικό μέσο και η τοποθέτηση των οποίων επιτρέπει την απευθείας χρησιμοποίηση του καυσίμου τόσο για την κίνηση των οχημάτων όσο και, ενδεχομένως, για τη λειτουργία, κατά τη διάρκεια της μεταφοράς, των συστημάτων ψύξης και άλλων συστημάτων.

Θεωρούνται επίσης ως κανονικές δεξαμενές καυσίμων οι δεξαμενές υγραερίου που είναι τοποθετημένες σε μεταφορικά μέσα και επιτρέπουν την απευθείας χρησιμοποίηση του υγραερίου ως καυσίμου, καθώς και οι δεξαμενές που είναι προσαρμοσμένες σε άλλα συστήματα με τα οποία μπορεί να είναι εξοπλισμένο το μεταφορικό μέσο,

- οι μόνιμες δεξαμενές καυσίμων που ο κατασκευαστής τοποθετεί σε όλα τα εμπορευματοκιβώτια του ίδιου τύπου με τον τύπο του εξεταζόμενου εμπορευματοκιβώτικου και η μόνιμη τοποθέτηση των οποίων επιτρέπει την απευθείας χρησιμοποίηση του καυσίμου για τη λειτουργία, κατά τη διάρκεια της μεταφοράς, των συστημάτων ψύξης και άλλων συστημάτων με τα οποία είναι εξοπλισμένα τα εμπορευματοκιβώτια ειδικής χρήσης.

Άρθρο 101

Τα καύσιμα που εισάγονται ατελώς, βάσει του άρθρου 100, δεν είναι δυνατό να χρησιμοποιηθούν σε άλλο μεταφορικό μέσο εκτός από εκείνο με το οποίο έγινε η εισαγωγή τους, ούτε να αφαιρεθούν από αυτό το μεταφορικό μέσο, ούτε να αποθηκευτούν, παρά μόνο κατά τη διάρκεια επισκευών που είναι απαραίτητες για το μεταφορικό μέσο, ούτε να μεταβιβαστούν εξ επαχθούς ή χαριστικής αιτίας εκ μέρους του δικαιούχου της ατέλειας.

Η μη τήρηση των διατάξεων του πρώτου εδαφίου συνεπάγεται την επιβολή των εισαγωγικών δασμών που αναλογούν στα προϊόντα αυτά, με το συντελεστή που ισχύει την ημερομηνία κατά την οποία αυτή λαμβάνει χώρα, ανάλογα με το είδος και με βάση τη δασμολογητέα αξία που αναγνωρίζουν ή αποδέχονται οι τελωνειακές αρχές κατά την ίδια ημερομηνία.

Άρθρο 102

Η ατέλεια του άρθρου 100 εφαρμόζεται και για τα λιπαντικά που βρίσκονται σε μεταφορικά μέσα ή σε εμπορευματοκιβώτια ειδικής χρήσης και αντιστοιχούν στις κανονικές ανάγκες της λειτουργίας τους κατά τη διάρκεια της εκτελούμενης μεταφοράς.

ΤΙΤΛΟΣ VIII ΕΙΣΑΓΩΓΕΣ ΣΤΟΙΧΕΙΩΝ ΤΕΚΜΗΡΙΩΣΗΣ

Κεφάλαιο Ι Αποστολές που προορίζονται για οργανισμούς αρμόδιους για την προστασία της πνευματικής, βιομηχανικής ή εμπορικής ιδιοκτησίας

Άρθρο 103

Παρέχεται απαλλαγή από εισαγωγικούς δασμούς για εμπορικά σήματα, υποδείγματα ή σχέδια και τους σχετικούς με αυτά φακέλους, καθώς και για τους φακέλους αιτήσεων για τη χορήγηση διπλωμάτων ευρεσιτεχνίας ή παρόμοιων διπλωμάτων, που προορίζονται για φορείς αρμόδιους για θέματα προστασίας της πνευματικής ιδιοκτησίας ή προστασίας της εμπορικής και βιομηχανικής ιδιοκτησίας.

Κεφάλαιο ΙΙ Τουριστικό διαφημιστικό υλικό

Άρθρο 104

Με την επιφύλαξη των διατάξεων των άρθρων 41 ως 48, παρέχεται απαλλαγή από εισαγωγικούς δασμούς για το τουριστικό διαφημιστικό υλικό.

Για την εφαρμογή του παρόντος κανονισμού, η έκφραση «τουριστικό διαφημιστικό υλικό» περιλαμβάνει, μεταξύ άλλων:

α) τα έντυπα (πολύπτυχα, φυλλάδια, βιβλία, οδηγούς, αφίσες τοποθετημένες ή όχι σε πλαίσιο, φωτογραφίες και φωτογραφικές μεγεθύνσεις τοποθετημένες ή όχι σε πλαίσιο, διαφάνειες, εικονογραφημένα ημερολόγια) και το οπτικοακουστικό υλικό που προορίζονται για δωρεάν διανομή και έχουν ως κύριο στόχο να παρακινήσουν το κοινό να επισκεφθεί ξένες χώρες, ιδίως δε να παραστεί σε μορφωτικές, τουριστικές, αθλητικές, θρησκευτικές ή επαγγελματικές συναντήσεις ή εκδηλώσεις, υπό τον όρο ότι τα έντυπα αυτά δεν περιέχουν εμπορική διαφήμιση πάνω από 25 % και ότι είναι εμφανές πως έχουν ως σκοπό την ενημέρωση γενικά 7

β) τους καταλόγους και οδηγούς ξενοδοχείων του εξωτερικού που δημοσιεύονται από τους επίσημους τουριστικούς οργανισμούς ή υπό την αιγίδα τους, και πίνακες ωραρίων των υπηρεσιών μεταφορών του εξωτερικού, όταν τα έντυπα αυτά προορίζονται για δωρεάν διανομή και δεν περιέχουν εμπορική διαφήμιση πάνω από 25 % 7

γ) το τεχνικό υλικό που αποστέλλεται στους επίσημους αντιπροσώπους ή στους εκπροσώπους που έχουν οριστεί από τους επίσημους εθνικούς οργανισμούς τουρισμού, και το οποίο δεν προορίζεται για διανομή, δηλαδή: καταστάσεις, κατάλογοι συνδρομητών τηλεφώνου ή τηλετύπου, οδηγοί ξενοδοχείων, εμπορικών εκθέσεων, δείγματα βιοτεχνικών προϊόντων ασήμαντης αξίας, οπτικοακουστικό υλικό και έντυπο πληροφοριακό υλικό για μουσεία, πανεπιστήμια, ιαματικά λουτρά ή άλλους παρόμοιους φορείς.

Κεφάλαιο ΙΙΙ Διάφορα έγγραφα και αντικείμενα χωρίς εμπορική αξία

Άρθρο 105

Εφόσον, βάσει της ποσότητας ή της φύσης τους, δεν φαίνεται να παρουσιάζουν καμία εμπορική αξία, παρέχεται απαλλαγή από εισαγωγικούς δασμούς για:

α) τις εκδόσεις δημοσίων αρχών, δημοσίων φορέων ή οργανισμών δημοσίου δικαίου τρίτων χωρών καθώς και τις εκδόσεις επίσημων διεθνών οργανισμών που είναι εγκατεστημένοι στις τρίτες χώρες, με την επιφύλαξη ότι οι εκδόσεις αυτές προορίζονται για δωρεάν διανομή 7

β) τα ψηφοδέλτια που προορίζονται για εκλογές, οι οποίες διοργανώνονται από οργανισμούς εγκατεστημένους σε τρίτες χώρες 7

γ) τα έγγραφα που προσφέρονται δωρεάν στις δημόσιες υπηρεσίες των κρατών μελών 7

δ) τα αντικείμενα που προορίζονται να χρησιμεύουν ως αποδεικτικά μέσα ή για παρόμοιο σκοπό ενώπιον δικαστηρίων ή άλλων επίσημων οργάνων των κρατών μελών 7

ε) τα δείγματα υπογραφών και τις έντυπες εγκυκλίους, που αφορούν υπογραφές που αποστέλλονται στα πλαίσια των συνήθων ανταλλαγών πληροφοριών ανάμεσα σε δημόσιες υπηρεσίες ή τραπεζικούς οργανισμούς 7

στ) τα επίσημα έντυπα που αποστέλλονται στις κεντρικές τράπεζες των κρατών μελών 7

ζ) τις εκθέσεις, απολογισμούς δραστηριότητας, πληροφοριακά σημειώματα, ενημερωτικά φυλλάδια, δελτία εγγραφής και άλλα έγγραφα τα οποία έχουν καταρτίσει εταιρείες, η έδρα των οποίων βρίσκεται σε τρίτη χώρα και τα οποία προορίζονται για τους κομιστές ή τους κυρίους των αξιογράφων τα οποία εκδίδουν οι εταιρείες αυτές 7

η) τα μέσα καταγραφής στοιχείων, όπως διάτρητες κάρτες, μαγνητικές ταινίες, διαφανή μικροδελτία, μικροφίλμ, μαγνητικούς δίσκους, ταινίες βίντεο, ηχητικές ταινίες κ.λπ., που προορίζονται για διεθνείς ανταλλαγές πληροφοριών και παρέχονται δωρεάν στον παραλήπτη τους 7

θ) τους φακέλους, αρχεία, έντυπα και άλλα έγγραφα ή ισοδύναμα ή άλλα μέσα που προορίζονται να χρησιμοποιηθούν κατά τη διάρκεια διεθνών συναντήσεων, διασκέψεων ή συνεδρίων καθώς και τα πρακτικά των εκδηλώσεων αυτών 7

ι) τα σχεδιαγράμματα, τεχνικά σχέδια, διαφανή πρωτότυπα σχέδια, περιγραφές και άλλα παρόμοια έγγραφα που εισάγονται με σκοπό την επίτευξη ή την εκτέλεση παραγγελιών στις τρίτες χώρες ή τη συμμετοχή σε διαγωνισμούς ή δημοπρασίες που διοργανώνονται στο τελωνειακό έδαφος της Κοινότητας 7

κ) τα έγγραφα που προορίζονται να χρησιμοποιηθούν κατά τη διάρκεια εξετάσεων που διοργανώνουν στο τελωνειακό έδαφος της Κοινότητας ιδρύματα εγκατεστημένα σε τρίτη χώρα 7

λ) τα έντυπα που προορίζονται να χρησιμοποιηθούν ως επίσημα έγγραφα για τη διεθνή κυκλοφορία οχημάτων και εμπορευμάτων στα πλαίσια διεθνών συμβάσεων 7

μ) τα έντυπα, ετικέτες, τίτλους μεταφοράς και παρόμοια έγγραφα που αποστέλλουν μεταφορικές, ταξιδιωτικές ή ξενοδοχειακές επιχειρήσεις, οι οποίες βρίσκονται σε τρίτες χώρες, στους αντιπροσώπους τους ή στα ταξιδιωτικά γραφεία που είναι εγκατεστημένα στο τελωνειακό έδαφος της Κοινότητας 7

ν) τα έντυπα, τους τίτλους μεταφοράς, τις φορτωτικές θαλάσσιων και χερσαίων μεταφορών και άλλα εμπορικά έγγραφα ή έγγραφα γραφείου 7

ξ) τα επίσημα έγγραφα που προέρχονται από αρχές τρίτων χωρών ή διεθνείς φορείς και τα έντυπα τα οποία είναι σύμφωνα με τα διεθνή πρότυπα και τα οποία αποστέλλουν ενώσεις προσώπων από τρίτες χώρες σε αντίστοιχες ενώσεις που βρίσκονται στο τελωνειακό έδαφος της Κοινότητας, με σκοπό τη διανομή τους 7

ο) τις φωτογραφίες, διαφάνειες και στερεοτυπικές πλάκες από χαρτόνι ή χαρτόμαζα για φωτογραφίες, ή παρόμοιο υλικό στο παίσιο άλλων τεχνολογιών, έστω και αν έχουν υπότιτλους, που απευθύνονται σε ειδησεογραφικά πρακτορεία ή σε εκδότες εφημερίδων ή περιοδικών 7

π) τα χαρτόσημα και τα παρόμοια με τα οποία πιστοποιείται η εξόφληση φόρων σε τρίτες χώρες 7

ΤΙΤΛΟΣ ΙΧ ΕΙΣΑΓΩΓΕΣ ΥΛΙΚΩΝ ΓΙΑ ΝΕΚΡΩΣΙΜΕΣ ΤΕΛΕΤΕΣ

Κεφάλαιο Ι Υλικά που προορίζονται για την ανέγερση, τη συντήρηση ή τη διακόσμηση μνημείων ή νεκροταφείων θυμάτων πολέμου

Άρθρο 106

Παρέχεται απαλλαγή από εισαγωγικούς δασμούς για εμπορεύματα κάθε είδους που εισάγονται από οργανισμούς οι οποίοι έχουν τη σχετική έγκριση των τελωνειακών αρχών, ώστε να χρησιμοποιηθούν για την ανέγερση, τη συντήρηση ή τη διακόσμηση νεκροταφείων, τάφων και μνημείων των θυμάτων πολέμου τρίτων χωρών, που έχουν ταφεί στο τελωνειακό έδαφος της Κοινότητας.

Κεφάλαιο ΙΙ Φέρετρα, τεφροδόχοι και αντικείμενα νεκρώσιμου διάκοσμου

Άρθρο 107

Παρέχεται απαλλαγή από εισαγωγικούς δασμούς για:

α) τα φέρετρα που περιέχουν τις σορούς και τις τεφροδόχους που περιέχουν την τέφρα των νεκρών και τα άνθη, τα στεφάνια και τα άλλα διακοσμητικά αντικείμενα που τα συνοδεύουν συνήθως 7

β) τα άνθη, τα στεφάνια και άλλα διακοσμητικά αντικείμενα που φέρνουν πρόσωπα τα οποία κατοικούν σε τρίτες χώρες και μεταβαίνουν σε κηδείες ή έρχονται για να συγκεντρωθούν σε τάφους που βρίσκονται στο τελωνειακό έδαφος της Κοινότητας.

ΜΕΡΟΣ ΔΕΥΤΕΡΟ ΑΠΑΛΛΑΓΗ ΑΠΟ ΕΞΑΓΩΓΙΚΟΥΣ ΔΑΣΜΟΥΣ

ΤΙΤΛΟΣ Ι ΕΜΠΟΡΕΥΜΑΤΑ ΑΣΗΜΑΝΤΗΣ ΑΞΙΑΣ

Άρθρο 108

Παρέχεται απαλλαγή από εξαγωγικούς δασμούς για τις αποστολές που αποτελούνται από εμπορεύματα ασήμαντης αξίας και αποστέλλονται απευθείας από το τελωνειακό έδαφος της Κοινότητας με προορισμό πρόσωπο που βρίσκεται σε τρίτη χώρα.

Ως «εμπορεύματα ασήμαντης αξίας» νοούνται τα εμπορεύματα των οποίων η πραγματική αξία δεν υπερβαίνει συνολικά και ανά αποστολή τα 45 Ecu.

ΤΙΤΛΟΣ ΙΙ ΕΞΑΓΩΓΕΣ ΠΟΥ ΕΧΟΥΝ ΣΧΕΣΗ ΜΕ ΤΗΝ ΑΣΚΗΣΗ ΔΡΑΣΤΗΡΙΟΤΗΤΑΣ ΕΜΠΟΡΙΚΟΥ ΧΑΡΑΚΤΗΡΑ

Κεφάλαιο Ι Κατοικίδια ζώα που εξάγονται λόγω μεταφοράς γεωργικής εκμετάλλευσης από το τελωνειακό έδαφος της Κοινότητας σε τρίτη χώρα

Άρθρο 109

1. Παρέχεται απαλλαγή από εξαγωγικούς δασμούς για τα κατοικίδια ζώα που αποτελούν το ζωικό κεφάλαιο γεωργικής επιχείρησης η οποία μεταφέρει την εκμετάλλευσή της σε τρίτη χώρα, μετά την παύση της δραστηριότητάς της στο τελωνειακό έδαφος της Κοινότητας.

2. Η ατέλεια της παραγράφου 1 περιορίζεται σε αριθμό κατοικίδιων ζώων ανάλογο προς το είδος και το μέγεθος της εν λόγω γεωργικής επιχείρησης.

Κεφάλαιο ΙΙ Προϊόντα τα οποία πορίζονται παραγωγοί γεωργικών προϊόντων από ακίνητα που βρίσκονται στην Κοινότητα

Άρθρο 110

1. Παρέχεται απαλλαγή από εξαγωγικούς δασμούς για τα γεωργικά ή κτηνοτροφικά προϊόντα τα οποία λαμβάνονται από ακίνητα που βρίσκονται στο τελωνειακό έδαφος της Κοινότητας σε άμεση γειτνίαση με τρίτη χώρα και τα οποία εκμεταλλεύονται παραγωγοί γεωργικών προϊόντων, ως κύριοι ή μισθωτές, των οποίων η έδρα εκμετάλλευσης βρίσκεται στην εν λόγω τρίτη χώρα σε άμεση γειτνίαση με το τελωνειακό έδαφος της Κοινότητας.

2. Για να επωφεληθούν από τις διατάξεις της παραγράφου 1, τα προϊόντα που προέρχονται από κατοικίδια ζώα πρέπει να προέρχονται από ζώα των οποίων χώρα καταγωγής είναι η συγκεκριμένη τρίτη χώρα ή να συγκεντρώνουν τις προϋποθέσεις που απαιτούνται για τη θέση σε ελεύθερη κυκλοφορία στη χώρα αυτή.

Άρθρο 111

Η ατέλεια του άρθρου 110, παράγραφος 1, περιορίζεται στα προϊόντα που δεν έχουν υποβληθεί σε άλλη κατεργασία εκτός από αυτή που συνήθως ακολουθεί τη συγκομιδή ή την παραγωγή.

Άρθρο 112

Η ατέλεια παρέχεται μόνο για τα προϊόντα που λαμβάνονται από τους ίδιους τους παραγωγούς από κοινοτικά ακίνητα και εισάγονται στη συγκεκριμένη τρίτη χώρα από τους ίδιους ή για λογαριασμό τους.

Κεφάλαιο ΙΙΙ Σπόροι σποράς που εξάγονται από παραγωγούς γεωργικών προϊόντων για να χρησιμοποιηθούν σε κτήματα που βρίσκονται σε τρίτες χώρες

Άρθρο 113

Παρέχεται απαλλαγή από εξαγωγικούς δασμούς για σπόρους σποράς που προορίζονται να χρησιμοποιηθούν για την εκμετάλλευση ακινήτων που βρίσκονται σε τρίτη χώρα σε άμεση γειτνίαση με το τελωνειακό έδαφος της Κοινότητας και τα οποία εκμεταλλεύονται, ως κύριοι ή μισθωτές, παραγωγοί γεωργικών προϊόντων, των οποίων η έδρα εκμετάλλευσης βρίσκεται στο εν λόγω έδαφος σε άμεση γειτνίαση με τη συγκεκριμένη χώρα.

Άρθρο 114

Η ατέλεια του άρθρου 113 περιορίζεται στις ποσότητες σπόρων σποράς που είναι απαραίτητες για τις ανάγκες της εκμετάλλευσης των ακινήτων.

Παρέχεται μόνο για τους σπόρους σποράς που εξάγονται απευθείας από το τελωνειακό έδαφος της Κοινότητας από τον παραγωγό γεωργικών προϊόντων ή για λογαριασμό του.

ΤΙΤΛΟΣ ΙΙΙ ΧΟΡΤΟΝΟΜΕΣ ΚΑΙ ΤΡΟΦΕΣ ΠΟΥ ΣΥΝΟΔΕΥΟΥΝ ΖΩΑ ΚΑΤΑ ΤΗΝ ΕΞΑΓΩΓΗ ΤΟΥΣ

Άρθρο 115

Παρέχεται απαλλαγή από εξαγωγικούς δασμούς για χορτονομές και τροφές κάθε είδους που τοποθετούνται σε μεταφορικά μέσα τα οποία χρησιμοποιούνται για τη μεταφορά ζώων από το τελωνειακό έδαφος της Κοινότητας σε τρίτη χώρα, προκειμένου να διανεμηθούν κατά τη διαδρομή.

ΜΕΡΟΣ ΤΡΙΤΟ ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ

ΤΙΤΛΟΣ Ι ΓΕΝΙΚΕΣ ΠΡΟΫΠΟΘΕΣΕΙΣ ΠΑΡΟΧΗΣ ΤΩΝ ΑΤΕΛΕΙΩΝ

Άρθρο 116

1. Όταν η απαλλαγή από εισαγωγικούς δασμούς εξαρτάται από το σκοπό για τον οποίο οφείλει να χρησιμοποιήσει τα προϊόντα ο παραλήπτης, οι αρχές που έχουν τη δυνατότητα να χορηγούν την απαλλαγή αυτή είναι οι τελωνειακές αρχές του κράτους μέλους στο οποίο πρόκειται να χρησιμοποιηθούν τα προϊόντα.

2. Αυτές οι αρχές των κρατών μελών παίρνουν όλα τα κατάλληλα μέτρα, ώστε τα εν λόγω εμπορεύματα να μην χρησιμοποιούνται για άλλους σκοπούς αν δεν εξοφληθούν οι οικείοι εισαγωγικοί δασμοί, εκτός αν αυτή η αλλαγή προορισμού επέλθει χωρίς παράβαση των όρων του παρόντος κανονισμού.

Άρθρο 117

Όταν πληρούνται ταυτόχρονα οι προϋποθέσεις για παροχή απαλλαγής από εισαγωγικούς ή εξαγωγικούς δασμούς με βάση διαφορετικές διατάξεις του παρόντος κανονισμού, οι εν λόγω διατάξεις εφαρμόζονται σωρευτικά.

Άρθρο 118

1. Τα κράτη μέλη έχουν, επίσης, την ευχέρεια να διατηρούν αμετάβλητη την αντίστοιχη αξία σε εθνικό νόμισμα του καθορισθέντος σε Ecu ποσού, αν, κατά την ετήσια προσαρμογή που προβλέπει το άρθρο 18, παράγραφος 1, του κώδικα, η μετατροπή του ποσού αυτού καταλήγει, πριν από τη στρογγυλοποίηση που προβλέπεται στην παράγραφο 2, σε μεταβολή της αντίστοιχης αξίας σε εθνικό νόμισμα κατά ποσοστό μικρότερο από 5 % ή σε μείωση αυτής.

2. Τα κράτη μέλη έχουν την ευχέρεια να στρογγυλοποιούν τα ποσά που προκύπτουν σε εθνικό νόμισμα από τη μετατροπή των ποσών που εκφράζονται σε Ecu. Το ποσό της στρογγυλοποίησης δεν μπορεί να υπερβαίνει το 5 % του αρχικού ποσού.

ΤΙΤΛΟΣ ΙΙ ΑΛΛΕΣ ΓΕΝΙΚΕΣ ΔΙΑΤΑΞΕΙΣ

Άρθρο 119

1. Οι διατάξεις του παρόντος κανονισμού δεν εμποδίζουν τα κράτη μέλη να παρέχουν:

α) ατέλειες που προκύπτουν από την εφαρμογή είτε της Σύμβασης της Βιέννης, της 18ης Απριλίου 1961 για τις διπλωματικές σχέσεις, είτε της Σύμβασης της Βιέννης, της 24ης Απριλίου 1963 για τις προξενικές σχέσεις ή άλλες προξενικές συμβάσεις, είτε της Σύμβασης της Νέας Υόρκης, της 16ης Δεκεμβρίου 1969 για τις ειδικές αποστολές 7

β) ατέλειες που ανάγονται σε εθιμικά προνόμια παρεχόμενα δυνάμει διεθνών συμφωνιών ή συμφωνιών έδρας, στις οποίες συμβαλλόμενο μέρος είναι είτε τρίτη χώρα είτε διεθνής οργανισμός, περιλαμβανομένων και των ατελειών που παρέχονται επ' ευκαιρία διεθνών συναντήσεων 7

γ) ατέλειες που ανάγονται σε εθιμικά προνόμια παρεχόμενα δυνάμει διεθνών συνθηκών που έχουν συνάψει όλα τα κράτη μέλη και οι οποίες δημιουργούν ίδρυμα ή οργανισμό διεθνούς δικαίου με μορφωτικό ή επιστημονικό χαρακτήρα 7

δ) ατέλειες που ανάγονται σε εθιμικά προνόμια και ασυλίες παρεχόμενες στα πλαίσια συμφωνιών μορφωτικής, επιστημονικής ή τεχνικής συνεργασίας, που έχουν συναφθεί με τρίτες χώρες 7

ε) ειδικές ατέλειες που θεσπίζονται στα πλαίσια συμφωνιών συναπτομένων με τρίτες χώρες, οι οποίες προβλέπουν κοινές ενέργειες με στόχο την προστασία των ανθρώπων ή του περιβάλλοντος 7

στ) ειδικές ατέλειες που θεσπίζονται στα πλαίσια συμφωνιών με τρίτες παραμεθόριες χώρες και δικαιολογούνται από τη φύση των μεθοριακών ανταλλαγών με τις χώρες αυτές 7

ζ) ατέλειες που χορηγούνται στα πλαίσια συμφωνιών οι οποίες έχουν συναφθεί σε αμοιβαία βάση με τρίτες χώρες που είναι συμβαλλόμενα μέρη στη Σύμβαση για τη Διεθνή Πολιτική Αεροπορία (Σικάγο 1944) με σκοπό την εφαρμογή των πρακτικών 4.44 και 4.45 που προτείνονται στο παράρτημα 9 της σύμβασης αυτής (ένατη έκδοση, Ιούλιος 1990) 7

η) ειδικές ατέλειες που παρέχονται στις ένοπλες δυνάμεις τρίτης χώρας και άλλων κρατών μελών, οι οποίες έχουν σταθμεύσει στο έδαφός τους κατ' εφαρμογή διεθνών συμφωνιών, μέχρις ότου θεσπιστούν κοινοτικές διατάξεις σ' αυτό τον τομέα.

2. Τα κράτη μέλη ανακοινώνουν στην Επιτροπή τις τελωνειακές διατάξεις που περιέχονται στις διεθνείς συμβάσεις και συμφωνίες οι οποίες αναφέρονται στην παράγραφο 1, σημεία β), γ), δ), ε), στ), ζ) και η), οι οποίες συνάπτονται μετά την έναρξη ισχύος του κανονισμού αυτού.

Η Επιτροπή διαβιβάζει στα άλλα κράτη μέλη το κείμενο των συμβάσεων και συμφωνιών οι οποίες της ανακοινώνονται κατ' αυτό τον τρόπο.

Άρθρο 120

Όταν κάποια διεθνής πράξη, που δεν διέπεται από κάποια κατηγορία του άρθρου 119, παράγραφος 1, και την οποία πρόκειται να υπογράψει ή στην οποία σκέπτεται να συμμετάσχει κράτος μέλος, προβλέπει την παραχώρηση ατελειών που υπερβαίνουν τις διατάξεις του παρόντος κανονισμού, το εν λόγω κράτος μέλος υποχρεούται, πριν από κάθε ανάληψη υποχρέωσης, να υποβάλει στην Επιτροπή αίτηση για άδεια παραχώρησης των ειδικών αυτών ατελειών, παρέχοντάς της όλες τις αναγκαίες πληροφορίες.

Η Επιτροπή αποφαίνεται απευθείας για την αίτηση αυτή με την ταχύτητα και την εχεμύθεια που απαιτούν οι διαπραγματεύσεις για τα εν λόγω έγγραφα.

Άρθρο 121

Ο παρών κανονισμός δεν εμποδίζει τη διατήρηση εκ μέρους της Ελλάδας του ειδικού καθεστώτος του Αγίου Όρους, όπως το εγγυάται το άρθρο 105 του Ελληνικού Συντάγματος.

Άρθρο 122

Οι διατάξεις του παρόντος κανονισμού εφαρμόζονται με την επιφύλαξη:

α) των ισχυουσών εθνικών διατάξεων όσον αφορά τη φόρτωση σκαφών, αεροσκαφών και διεθνών αμαξοστοιχιών, μέχρις ότου θεσπιστούν κοινοτικές διατάξεις σ' αυτό τον τομέα 7

β) των διατάξεων για τις ατέλειες που προβλέπονται στις συμφωνίες που έχουν συναφθεί μεταξύ της Κοινότητας και ορισμένων τρίτων χωρών.

ΤΙΤΛΟΣ ΙΙΙ ΤΕΛΙΚΕΣ ΔΙΑΤΑΞΕΙΣ

Άρθρο 123

1. Οι παρακάτω κανονισμοί καταργούνται:

α) ο κανονισμός (ΕΟΚ) αριθ. 918/83 του Συμβουλίου, της 28ης Μαρτίου 1983, όπως τροποποιήθηκε τελευταία από τον κανονισμό (ΕΚ) αριθ. . . ./94 της . . . . . . 1994 7

β) ο κανονισμός (ΕΟΚ) αριθ. 3301/74, της 19ης Δεκεμβρίου 1974.

2. Σε όλες τις κοινοτικές πράξεις που γίνεται αναφορά στον κανονισμό (ΕΟΚ) αριθ. 918/83, θεωρείται ότι γίνεται αναφορά στον παρόντα κανονισμό.

Άρθρο 124

Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1995.

Το άρθρο 32, παράγραφος 4, παύει να ισχύει από την 1η Ιανουαρίου 2001 και το άρθρο 32, παράγραφος 5, από την 1η Ιανουαρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 302 της 19. 10. 1992, σ. 1.

(2) ΕΕ αριθ. L 105 της 23. 4. 1983, σ. 1.

(3) ΕΕ αριθ. L 46 της 18. 2. 1994, σ. 5.

(4) ΕΕ αριθ. L 354 της 30. 12. 1974, σ. 55.

(5) ΕΕ αριθ. L 253 της 11. 10. 1993, σ. 1.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

Β. Οπτικοακουστικό υλικό εκπαιδευτικού, επιστημονικού ή πολιτιστικού χαρακτήρα

Είδη που αναφέρονται στο παράρτημα ΙΙ.Α τα οποία παράγει ο Οργανισμός Ηνωμένων Εθνών ή κάποιο από τα ειδικευμένα όργανά του.

ΠΑΡΑΡΤΗΜΑ ΙΙ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>